text:
पिछला दिने पहली फरवरी के मुंबई में भोजपुरी के एगो खास काव्य संध्या के आयोजन भइल. खास एह माने में कि मराठी भाषी प्रबुद्ध लोग के मानस के मर्म छू लिहलसि भोजपुरी कविता.
आयोजन करवले रहल सामाजिक सांस्कृतिक संस्था “सेतु” आ जगहा रहे पश्चिमी मुंबई के रोटरी क्लब हॉल. एह “भोजपुरी संगोष्ठी आ काव्य संध्या” में मारीशस से आइल विदुषी डा॰ सरिता बुधु के दू गो किताब, “भोजपुरी बोलऽ” आ ” सहज भोजपुरी व्याकरण” के विमोचन विश्व भोजपुरी सम्मेलन के अध्यक्ष सतीश त्रिपाठी का हाथे करावल गइल.
काव्य संध्या में भोजपुरी के मशहूर कवि आ गीतकार डा॰ अशोक द्विवेदी, डा॰ कमलेश राय, डा॰ प्रकाश उदय अपना गीत आ कवितन के जीवन्त प्रस्तुति दे के ओहिजा मौजूद मराठी आ भोजपुरी जनमानस के मर्म छू लिहले. संवेदना आ लोक लालित्य का साथे गहीर अनुभूति से उपजल गीतन से सुननिहार लोग रसविभोर हो गइल.
अगिला दिने दू फरवरी के मुंबई विश्वविद्यालय के हिंदी विभाग का कैंपस के भौतिकी सभागारो में भोजपुरी संगोष्ठी के आयोजन भइल. एहिजो विश्वविद्यालय के छात्र आ प्राध्यापकन का सोझा कविवर डा॰ अशोक द्विवेदी, डा॰ कमलेश राय आ डा॰ प्रकाश उदय अपना कवितन के सस्वर पाठ से भोजपुरी के वैविध्य भरल, जीवन्त आ प्रभावी कविता संसार से उपस्थित समुदाय के साक्षात्कार करवले.
एह संगोष्ठी में हिन्दी विभागाध्यक्ष डा॰ रतन कुमार पाण्डेय, डा॰ करुणा शंकर उपाध्याय, डा॰ सरिता बुधु आ रिटायर्ड मुख्य सचिव सतीश त्रिपाठी भोजपुरी साहित्य संस्कृति आ समाज के खासियत पर आपन विचार प्रकट कइले.


c: text/html

text:
प्रदूषण
प्रदूषण कौनो अइसन क्रिया चाहे घटना के कहल जाला जेवना में मनुष्य द्वारा प्राकृतिक पर्यावरण में कौनो अइसन चीज क प्रवेश होला जेवना से पर्यावरण के नुकसान पहुँचे। जवनी चीज की प्रवेश से अइसन होला ओ पदार्थन के प्रदूषक पदार्थ कहल जाला।[१]
प्रदूषण क कई गो प्रकार हो सकेला। आमतौर पर पर्यावरण की जवनी अंग में प्रदूषक चीज क प्रवेश होला ओही की नाँव पर ओ प्रकार का भी नाँव रखल जाला। जइसे अगर पानी में कौनो कूड़ा-कचरा फेकला से पानी क गुणवत्ता खराब होखे त ए के जल प्रदूषण कहल जाई। एही प्रकार से वायु प्रदूषण आ मिट्टी प्रदूषण क नाँव धराइल बा। कई बेर जवनी चीज से प्रदूषण होला ओहू की नाँव पर प्रदूषण की प्रकार क नाँव धरा जाला जइसे कि आवाज से होखे वाला प्रदूषण के आवाज प्रदूषण आ प्रकाश से होखे वाला के प्रकाश प्रदूषण कहल जाला।
प्रदूषण से मनुष्य की स्वास्थ पर बहुत तरह क बुरा प्रभाव पड़ेला। हाले में विश्व स्वास्थ्य संगठन की एगो आकलन की हिसाब से साल 2012 में वायु प्रदूषण की कारण करीब 70 लाख लोगन के आपन जान गंवावे के पड़ल ह।[२]
प्रदूषण क प्रकार[सम्पादन]
- जल प्रदूषण
- वायु/हवा प्रदूषण
- ठोस कचड़ा प्रदूषण
- माटी प्रदूषण
- आवाज/शोर प्रदूषण
- प्रकाश प्रदूषण
- कृषि प्रदूषण
- औद्योगिक प्रदूषण
संदर्भ[सम्पादन]
- ↑ जलप्रदूषण क्या है? इण्डिया वाटर पोर्टल (उतारल गइल २९.०६.२०१४ के)
- ↑ वायु प्रदूषण से साल भर में 70 लाख मौतें BBC हिंदी, (उतारल गइल २९.०६.२०१४ के)

robotstxt: allowed

filter: keep


text:
जानकी अम्माल
एडावलेठ कक्कट जानकी अम्माल (अंग्रेज़ी: Edavaleth Kakkat Janaki Ammal) (१८९७-१९८४) भारत क एगो महिला वैज्ञानिक रहलीं। अम्माल एक जानल-मानल वनस्पति आऊर कोशिका वैज्ञानिक रहलीं जिनकर आनुवांशिकी, उद्विकास, वानस्पतिक भूगोल और नृजातीय वानस्पतिकी के क्षेत्र में उल्लेखनीय योगदान हउवे। पद्म श्री से सम्मानित जानकी अम्माल भारतीय विज्ञान अकादमी की संस्थापक फेलो रहलीं।[१]
शुरुआती जीवन[सम्पादन]
जानकी अम्माल क जनम केरल के तेल्लीचेरी में वर्ष १८९७ में भईल रहे। एगो सुसंस्कृत मध्यवर्गीय परिवार में जन्मल अम्माल क पिता जी ओह बखत के मद्रास सूबा में उप-न्यायाधीश रहलें। अम्माल क छः भाई और पाँच बहिन रहलीं। तेल्लीचेरी में शुरुआती पढ़ाई लिखाई के बाद आगे के पढ़ाई बदे अम्माल मद्रास चल गइलीं जहवाँ ऊ क्वींस मेरी'ज़ कॉलेज से स्नातक कइलीं आऊर १९२१ में प्रेसीडेन्सी कॉलेज से ऑनर्स क उपाधि लेहलीं।[२]
अकादमिक जीवन[सम्पादन]
अम्माल वीमेन्स क्रिश्चियन कॉलेज, मद्रास में पढ़उलीं। ऊ मिशिगन विश्वविद्यालय, अमेरिका में एगो बार्बर स्कॉलर के तौर पर कुछ बखत बदे रहलीं जहवाँ से १९२५ में आपन स्नातकोत्तर क उपाधि पउलीं। भारत वापसी के बादो अम्माल वी॰क्रि॰कॉ॰ में पढ़ावल जारी रखलीं। ऊ, पहिले ओरिएंटल बार्बर फेलो के तौर पर, फिर से मिशिगन चल गइलीं जहवाँ १९३१ में उनके डी॰एससी॰ क उपाधि मिलल। अम्माल वनस्पति विज्ञान क प्रोफेसर बन के लौटलीं आऊर महाराजा कॉलेज ऑफ साईंस, त्रिवेन्द्रम में १९३० से १९३४ तक पढ़वलीं।
पुरस्कार आऊर सम्मान[सम्पादन]
अम्माल के १९३५ में भारतीय विज्ञान अकादमी क आऊर १९५७ में भारतीय राष्ट्रीय विज्ञान अकादमी क फेलो चुनल गयल। मिशिगन विश्वविद्यालय १९५६ में उनके एलएल॰डी॰ क मानद उपाधि देहलै। भारत सरकार १९५७ में उनके पद्म श्री से सम्मानित कइलै। २००० में भारत सरकार क पर्यावरण और वन मंत्रालय उनके नाम पर वर्गीकरण विज्ञान के क्षेत्र में राष्ट्रीय पुरस्कार संस्थापित कइलै।
अन्य स्रोत[सम्पादन]
- S Kedharnath, Edavaleth Kakkat Janaki Ammal (1897–1984), Biographical Memoirs of Fellows of the Indian National Science Academy, 13, pp. 90–101, with portrait (1988).
- P Maheshwari and R N Kapil, Fifty Years of Science in India. Progress of Botany, Indian Science Congress Association, Calcutta, pp. 110, 118 (1963).
संदर्भ[सम्पादन]
- ↑ C.V, Subramanyan. Janaki Ammal. Indian Association of Scientists. Retrieved on 29 अक्तूबर २0१३.
- ↑ Subramanian, C V. Edavaleth Kakkat Janaki Ammal — IAS Women in Science. Indian Academy of Sciences. Retrieved on २९ अक्तूबर २0१३.


text:
चीनी भाषा
चीनी भाषा (अंग्रेजी: Chinese ; 汉语/漢語, पिनयिन: Hànyǔ; 华语/華語, Huáyǔ; या 中文 हुआ-यू, Zhōngwén श़ोंग-वॅन) चीन देश के मुख्य भाषा आ राजभाषा ह। इ संसार में सबसे अधिक बोलल जाए वाला भाषा ह। इ चीन एवं पूर्वी एशिया के कुछ देश में बोलल जायेला। चीनी भाषा चीनी-तिब्बती भाषा-परिवार में आवेला आ वास्तव में कई भाषा आ बोलियन के समूह ह। मानकीकृत चीनी असल में एक 'मन्दारिन' नामक भाषा ह। इ में एकाक्षरी शब्द या शब्द भाग ही होखेला आ इ चीनी भावचित्र में लिखल जायेला (परम्परागत चीनी लिपि या सरलीकृत चीनी लिपि में)। चीनी एक सुरभेदी भाषा ह।
चीनी भाषा के बोली (विभाषा)[सम्पादन]
चीनी भाषा वास्तव में एगो भाषा ना होके, कई भिन्न बोलियन के वर्ग ह, जे में सात मुख्य समूह बा:
- गुआन (Guan, उत्तरी या मन्दारिन, 北方話/北方话 या 官話/官话) - ८५ करोड़ वक्ता
- वू (Wu 吳/吴, जे में शंघाईवी शामिल बा) - लगभग ९ करोड़ वक्ता
- यू (Yue या Cantonese, 粵/粤) - लगभग ८ करोड़ वक्ता
- मीन (Min या Fujianese, जे में ताइवानवी शामिल बा, 閩/闽) - लगभग ५ करोड़ वक्ता
- शिआंग (Xiang 湘) - लगभग ३.५ करोड़ वक्ता
- हाक्का (Hakka 客家 या 客) - लगभग ३.५ करोड़ वक्ता
- गान (Gan 贛/赣) - लगभग २ करोड़ वक्ता
चीनी लिपि[सम्पादन]
मुख्य लेख: चीनी लिपि मुख्य लेख: चीनी भावचित्र
इहो देखीं[सम्पादन]
बाहरी कड़ी[सम्पादन]
- चीनी भाषा सीखीं - चाइना रेडियो इंटरनेशनल के प्रस्तुति
- चीनी भाषा तथा लिपि (प्रयास)
- चीनी सीखीं - निम्नलिखित साधन के प्रयोग चीनी सीखे खातिर करीं टेम्पलेट:En
- Chinese Romanization Systems: IPA Transliteration
- Note on the Chinese Language and the several ways its sounds are written down in English
- चीनी-हिन्दी शब्दकोश
- Chinese in Devanagari


text:
भोजपुरी गीत गवनई
बहुते दिन से बहुते पाठक लोग के मांग रहल हा कि अँजोरिया पर भोजपुरी गाना सुने के इन्तजाम कईल जाव. रउरा सभे के ओहि मांग का चलते ई नया कड़ी शुरु कईल जा रहल बा.
भोजपुरी गीतन का साथे बहुते लोग के शिकायत रहेला कि अधिकतर गाना परिवार में बईठ के सुने लायक ना रहेला. अंजोरिया अपना जानते वइसनका कवनो गाना रउरा के ना परोसी. एहि क्रम में तय भईल कि पूरा गाना पहिले अपने सुन लिहल जाव आ सब कुछ ठीक बुझाव त साईट पर ओकर लिंक डालल जाव, ना त ना.
सोचनीं कि जब पूरा गाना सुनहीं के बा त काहे ना पूरा गाना के लिखियो दिहल जाव. हर पन्ना पर एगो गीत के लिंक बा. जब ले गीत लोड होखे तब ले लाइन पढ़ के गाना के अन्दाज लगा लीं. एकाध शब्द हो सकेला कि कहीं कहीं गलत भेंटा जाव भा बुझाव त हमरा के माफ कर देम सभे. दोसरे कवन गाना बढ़िया बा आ कवन नया गाना एह सीरिज में जोड़ल जाव एकरो बारे में रउरा सलाह के इन्तजार रही. इमेल एडीटर एट अंजोरिया डाटकाम
- शिवजी बिहाने (बिआहने/बिआह करने) चले
- बरबाद कजरवा हो गइलें
- होली गीत - अँखिया भइली लाल, रात भर जगवलऽ ए बलमुआ
- होली गीत - छुट्टी दे दीं, घरे जाइब. बीबी पर बा खतरा.
- मुहम्मद रफी के गावल भोजपुरी गीत सोनवा के पिंजरा में
- लागी नाहीं छूटे रामा फिलिम के गीत - जा जा रे सुगना जा रे
- बिदेसिया फिलिम के गीत - बनि जइहों बन कै जोगिनिया हो रामा
- बिदेसिया फिलिम के गीत - बनवारी हो हमरा के बलमा गँवार
- बिदेसिया फिलिम के गीत - हँसि हँसि पनवा खियवले बेइमनवा
- गंगा किनारे मोरा गाँव फिलिम के गीत - दुलहा धीरे धीरे चलऽ
- गोरकी पतरकी रे
- देवरा कटले बावे गाल...
- सुनीं एगो होली के जोगीरा...
- कल्पना के आवाज में - प्यार के रोग भइल
- शारदा सिन्हा के आवाज में विवाह गीत
- मदन राय आ साथियन का आवाज में फेंकि दिहले थरिया बलम गइले झरिया
- दिनेश लाल निरहुआ आ खूशबू राज का आवाज में हमके बनारस घूमाई दऽ
- कल्पना के आवाज में आरा हिले छपरा हिले
- मनोज तिवारी आ साथियन का आवाज में अन्ताक्षरी


text:
राष्ट्रीय स्वंयसेवक संघ के मुखपत्र पाञ्चजन्य के २२ अप्रेल वाला अंक में गुजरात के मुख्यमंत्री नरेन्द्र मोदी के भारत के अगिला प्रधानमंत्री खातिर सामने कइल गइल बा. पाञ्चजन्य का संपादकीय में लिखल गइल बा कि आखिर कतना हाली अगिन परीक्षा दीहें नरेन्द्र मोदी?
मुद्दा के विस्तार में जात संपादकीय में कहल गइल बा कि सुप्रीम कोर्ट के बनावल विशेष जाँच दल अपना साढ़े पाँच हजार के क्लोजर रिपोर्ट में कहले बा कि गुजरात के मुख्यमंत्री नरेन्द्र मोदी, ओह घरी के पुलिस महानिदेशक आ अहमदाबाद के पुलिस आयुक्त समेत ६२ लोगन का खिलाफ कवनो सुबूत नइखे मिलल कि ऊ लोग गुलबर्ग सोसाइटी वाला घटना में कवनो तरह शामिल रहुवे. पाञ्चजन्य लिखत बा कि पिछला दस साल से बेर बेर एके झूठ दोहरावत नरेन्द्र मोदी के छवि एगो राक्षस जस बनावे के कोशिश होत आइल बा. तिस्ता सीतलवाड जइसन लोग मोदी का खिलाफ लगावल झूठ आरोप के सच बनावे खातिर गवाह खरीदे के कोशिश कइल आ फर्जी गवाह खड़ा कइल. अब जब सीबीआई के निदेशक रहल आर के राघवन का अध्यक्षता में बनल विशेष जाँच दल आपन क्लोजर रिपोर्ट लगा दिहले बावे तब त मोदी का खिलाफ एह तरह के कुप्रचार बन्द कइल जाव.
अखबार मोदी के प्रशंसा करत लिखले बा कि एह दौरान नरेन्द्र मोदी एह सब आरोपन के महटियावत अपना काम में लागल रहले आ गुजरात में सुशासन, विकास आ सामाजिक सद्भाव बनावे के राजधर्म में लागल रहले. परिणाम ई भइल कि मोदी विरोधी लोग अलगा थलगा पड़ गइल बा आ ओह लोग पर से जनता के भरोसा उठ गइल बा आ लोग एह हिन्दुत्वनिष्ठ, समाजसेवी आ कुशल प्रशासक राजनेता का साथे खड़ा हो गइल बा. देवबंद के वस्तानवी प्रकरण देखवले रहुवे कि गुजरात में मुसलमानन का साथ कवनो तरह के भेदभाव नइखे होखत आ एह बात के प्रशंसा करत वस्तानवी अपना कुलपति पदो दाँव पर लगा दिहलें आ आखिरकार उनुका एकर नुकसान उठावे पड़ल.
पाञ्चजन्य संपादकीय आगे लिखत बा कि मोदी के लोकप्रियता त लंदन के पत्रिका इकोनामिस्ट होत अमेरिको का माथ पर चढ़ के बोले लागल बा. ओह अमेरिका के जे मानवाधिकारन के हनन के हवाला देत नरेन्द्र मोदी के अमेरिका के वीजा देबे से इंकार कर दिहलसि जबकि मोदी वीजा मँगलहु ना रहलन. आजु ओही अमेरिका के मशहूर पत्रिका “टाइम्स” आ अमेरिका के संसद से जुइल एगो शोध संस्थान मोदी के प्रशंसा कइले बा. “टाइम्स” पत्रिका मोदी के राजकाज पर कवर स्टोरी छपलसि आ उनुका के भारत के भावी प्रधानमंत्री बतवलसि. कहलसि कि मोदी राहुल का मुकाबले बहुते भारी पड़ीहें आ उनुका सोझा कांग्रेसी नेतृत्व के बौना बतवले बा.
अपना एह संपादकीय का उपर सरदार वल्लभ भाई पटेल के उक्ति उद्धृत कइले बा पाञ्चजन्य कि “पँवड़ही वाला डूबेलें. किनारे खाड़ लोग कबो ना डूबे अलग बात कि ऊ लोग कबो पँवड़िलो ना सीख पावे.”
(स्रोत : पाञ्चजन्य वैशाख शुक्ल १, २०६९ विक्रमी अंक)


text:
विद्यापति
विद्यापति जी भारतीय साहित्य की भक्ति परंपरा की सभसे प्रमुख कवि आ मैथिली क सर्वोपरि कवि की रूप में जानल जालें। इहाँ की कबिता में मध्यकाल वाली मैथिली भाषा की सभसे उत्कृष्ट रूप के दर्शन कइल जा सकत बाटे। विद्यापति जी के वैष्णव अउरी शैव भक्ति की परम्परा की बिचा में समन्वय बनावेवाला कवि की रूप में भी स्वीकार कइल जाला। मिथिला की लोगन के 'देसिल बयना सब जन मिट्ठा' रुपी सूत्र दे इहाँ के उत्तरी-बिहार में लोकभाषा के आदर आ सम्मान की भाषा की रूप में अस्थापित कइले क काम कइलीं आ आम जनता की भाषा में कबिता आ साहित्य के रचना कइ के मैथिली भाषा के जेवन सम्मान दिहलीं ऊ कहीं अउर ना मिल सकत बाटे।
मिथिलांचल मे आजु भी आम जनता आ साहित्य से जुड़ल गीतन में जेवन अस्थान विद्यापति जी की की श्रृंगार आ भक्ति रस में पगल रचना सभ के बाटे ऊ एह भाषा आ एह क्षेत्र की जनता की हिरदै में बसल बाटे। पदावली आ कीर्तिलता विद्यापति जी के सभसे नीमन रचना में गिनल जालिन।
प्रमुख रचनायें[सम्पादन]
महाकवि विद्यापति संस्कृत, अवहट्ठ, मैथिली नियर कई भाषवन के प्रकाण्ड पंडित रहलीं। शास्त्र आ लोक दोनों दुनों की दुनिया में उहाँ के बराबर गमन रहे। कर्मकाण्ड होखे चाहे धर्म, दर्शन होखे या तर्कशास्त्र, सौन्दर्य शास्त्र होखे भा भक्ति रचना, बिरह क वेदना होखे भा अभिसार आ मिलन के वर्णन, राजा क कृतित्व गान होखे या सामान्य जनता क बात जइसे कि गया में पिण्डदान, सभ क्षेत्रन में विद्यापति अपनी रचना से मैथिली भाषा आ भारत की साहित्य के अइसन उपहार दिहलें जेवन अमर हो गइल। महाकवि विद्यापति ओईनवार राजवंश की कई राजा लोगन की शासनकाल में विराजमान रहि के अपनी बिद्वत्ता आ ज्ञान से ओ राजा लोगन के मार्गदर्शन कइलें।
जेवन राजा लोग महाकवि के अपनी इहाँ सम्मान दिहलें ऊ लोगन में मुख्य बा लोग:
(क) देवसिंह
(ख) कीर्तिसिंह
(ग) शिवसिंह
(घ) पद्मसिंह
(च) नरसिंह
(छ) धीरसिंह
(ज) भैरवसिंह अउरी
(झ) चन्द्रसिंह।
इसके अलावे महाकवि जी के एही राजवंश की तीन गो रानी लोगन के भी सलाहकार बने के सुभाग मिलल रहे। ई रानी लोग रहे:
(क) लखिमादेई
(ख) विश्वासदेई आ
(ग) धीरमति देई।


text:
भइल अइसन कि अपना बढत लोकप्रियता के भँजाये खातिर सुर-संग्राम में कुछ नया प्रतिभागियन के अश्वमेध यज्ञ के माध्यम से प्रवेश दिहल गइल। ओह प्रतिभागियन में से एक के कवनो गाना पर जब कल्पना कुछ कॉमेंट कइली, त विशेष जज का रुप में आइल भरत शर्मा कहले कि चूकिं एह लोगन के एह मंच पर इ पहिला प्रस्तुति हवे, ओह से एह लोगन के आलोचना ना क के ओह लोग के योग्यता के मूल्यांकन कइला के जरुरत बाटे। उनुकर एतना कहला के देर रहे कि कल्पना भडक गइली, आ भरत शर्मा से पुछली कि का ई राउर रिश्तेदार लागेले? ओकरा बाद ऊ इहो कहली कि केकरा पर का टिप्पणी करे के बा ई उनुका के केहू मत बताव, बल्कि ई फैसला ऊ खुद करिहें।
का कहल जा सकेला एकरा के? सफलता के मद में चूर एगो आइटम सांगे गाये वाली के अहंकार? या कि भोजपुरिया संस्कृति के माखौल उडाये वाला एगो बाहरी व्यक्ति के गुरुर? कम से कम केहू पर टिप्पणी कइला के पहिले ई त देखे के चाहत रहे कि सामने वाला के समाज में का कद हवे? भरत शर्मा से ई पूछल कि का ऊ राउर रिश्तेदार हवन, एकर मतलब उनुका पर साफ- साफ पक्षपात के आरोप लगावल रहे। हम एहिजा इहो पूछल चाहेब कल्पना से कि का ऊ अपना रिश्तेदार लोग के फाइनल में पहुँचवले बाडी। उनुका ई याद रखे के चाहीं कि आज जवन कुछ भी ऊ बाडी, खाली भोजपुरिये के वजह से बाडी। आ पचास गो कल्पना मिल के, आ पचास जनम लिहला के बादो शायद ऊ भरत शर्मा के पैर के धुल के बराबरी न क पइहें। एह तरह के गुरुर केतना आत्मघाती हो सकेला, कल्पना के शायद एकर अंदाज नइखे।
पिछला 2-3 दशक में भोजपुरी गायकी के पर्याय बन चुकल भरत शर्मा के कद का लगे कल्पना जइसन अश्लील गाना गाये वाली गायिका के का हैसियत बाटे, इ केहू के बतावे के जरुरत नइखे। अपना पुरा कैरियर में हमेशा भोजपुरी के विकास सोचे वाला आ अश्लील गीतन से परहेज करेवाला भरत शर्मा के एह उमिर में ओकर ई परिणाम मिली, इ त केहू सपनो में ना सोचले होई। हमरा त इहे नइखे समझ में आवत कि आखिर जवना कलाकार के मनोज तिवारी जइसन हस्ती हमेशा गोड छू के स्वागत करेले, उनुकरा उपर अइसन टिप्पणी करे के साहस कइसे जुटइली कल्पना?
ओह से भी ज्यादा दुर्भाग्यपूर्ण त इ रहल हा कि मनोज तिवारी ओहिजा मूकदर्शक बन के रह गइले, आ महुआ एकरा के एडिट कइला का जगह एकर प्रसारण क दिहलस। का गजेन्द्र सिंह आ महुआ चैनल के टीआरपी बढाये के इहो एगो तरीका लागत रहे? वइसे हाल में ही पटना के एगो अखबार में इहो छपवावल गइल रहे कि सुर-संग्राम टीआरपी के हिसाब से टेलीविजन पर देखल जायेवाला “टॉप 10 शो” में आ गइल बा, जवन कि सरासर गलत रहे। सच्चाई त ई बा कि अगर रउरा टीआरपी के लिस्ट चेक करीं, त रउरा के पता चली कि ई “टॉप 100” में भी नइखे।
खैर, हमार विवाद ओकरा टीआरपी आ लोकप्रियता पर नइखे, बल्कि हम चाहेब कि अगर रउरा अपना सेट पर कवनो सम्मानित हस्ती के बोला रहल बानी, त कम से कम ओकरा के ऊ सम्मान जरुर दीं, जेकर ऊ हकदार बाडे। गैर-भोजपुरिया जज लोग भोजपुरी के गायकन के केतना बढिया (?) से जज क रहल बा लोग, हम ओह पर भी कुछ ना कहब, पर ओह चैनल पर प्रसारित भइल कवनो गलत चीज खातिर त चैनल के जबाब देवे के ही पडी। सुर-संग्राम के सेट पर एह हफ्ता जवन कुछ भी भइल, कम से कम ओकर उम्मेद एगो भोजपुरी चैनल से त ना कइल जा सकेला।


text:
भूगोल
भूगोल (अंग्रेज़ी:Geography)एगो विज्ञान हउवे जवन पृथ्वी की अलग-अलग जगह पर पावल जाये वाला प्राकृतिक पर्यावरण आ मनुष्य की रहन-सहन क वर्णन, अध्ययन आ व्याख्या करे ला।
भूगोल शब्द अंग्रेजी की ज्याग्रफी (Geography) शब्द क अनुवाद हवे। सबसे पहिले Geographia शब्द क प्रयोग इरेटोस्थेनीज नाँव क यूनानी बिद्वान कइलें।
जब भूगोल में कौनो एगो तत्व चुन के ओकर पूरा पृथ्वी पर अध्ययन कईल जाला, मने कि ऊ तत्व पूरा पृथ्वी पर कहाँ-कहाँ आ केतना मात्रा में पावल जाला एह बात के अध्ययन कईल जाला तब एके क्रमबद्ध भूगोल कहल जाला। एकरी ठीक उल्टा, जब कौनो जगह चाहे क्षेत्र चुन के ओकरी अन्दर पावल जाये वाला सब तत्व क अध्ययन कईल जाला तब ओके क्षेत्रीय भूगोल या प्रादेशिक भूगोल कहल जाला।
भूगोल क दू गो मुख्य शाखा हवे। जब कौनो प्राकृतिक तत्व जैसे ऊंचाई, तापमान, बारिश, बनस्पति इत्यादि के अध्ययन कइल जाला त ओके भौतिक भूगोल कहल जाला आ जब कौनो मानवीय चीज क अध्ययन जैसे कि जनसंख्या, भाषा, धर्म, शहर, कृषि, व्यापार इत्यादि क अध्ययन कइल जाला त ओके मानव भूगोल कहल जाला।
आधुनिक समय में भूगोल क एगो नया शाखा पर्यावरण भूगोल बा जीवन भौतिक अ मानव भूगोल की बिचा में सहयोग आ सामंजस्य से बनल बाटे। पर्यावरण भूगोल के एही से इंटिग्रेटेड भूगोल भी कहल जाला।
वर्त्तमान समय में रिमोट सेंसिंग, भूसूचना विज्ञान आ जी आइ यस की नया तकनीक से भूगोल क महत्त्व आ उपयोग में बहुत बढ़ोत्तरी भइल बाटे।
आज इस्कूल से लेके डिग्री कालेज आ इन्वार्सिटी तक में पढावल जाये वाला बहुत मशहूर बिषय हवे। भूगोल पढे वाला लोग भूगोलवेत्ता कहल जाला।
सामग्री
नाँव[सम्पादन]
भूगोल (भू+गोल) शब्द संस्कृत भाषा क हउवे जेकर अर्थ होला गोल आकार के पृथ्वी।प्राचीन काल में ज्योतिष विज्ञान में ब्रह्मांड के कल्पना दू गो गोला की रूप में कईल गईल रहे – खगोल आ भूगोल, अउरी ई मानल जाय कि बड़का गोला - खगोल की केन्द्र में छोटका गोला पृथ्वी स्थित बा। बाद में अंग्रेजी के ज्याग्रफी Geography शब्द की हिंदी की रूप में भूगोल शब्द क चुनाव कइल गइल आ एह विज्ञान की शाखा क नाँव भूगोल रख दिहल गइल।
अंग्रेजी के ज्याग्राफी शब्द खुदे यूनानी भाषा की दू गो शब्दन से मिल के बनल हवे – ज्या (geo = पृथ्वी) + ग्राफी (graphie = वर्णन कइल) मने कि ‘पृथ्वी क वर्णन’। ए हिसाब से भूगोल पृथ्वी क वर्णन करे वाला बिज्ञान साबित होला।
ज्याग्रफी शब्द क सबसे पहिले प्रयोग इरेटोस्थेनीज नामक यूनानी बिद्वान कइलन। एही से आ उनकी एह विषय में योगदान की वजह से उनके वैज्ञानिक भूगोल क पिता कहल जाला।
परिचय[सम्पादन]
शाखा[सम्पादन]
भौतिक भूगोल[सम्पादन]
मुख्य लेख: भौतिक भूगोल भौतिक भूगोल पृथ्वी पर होखे वाली भौतिक आ प्राकृतिक क्रिया का स्थान की सन्दर्भ में अध्ययन करेला। ई पृथवी की जमीनी हिस्सा मने स्थलमंडल, एकरी चारों ओर गैस सेबनल वायुमंडल, पृथ्वी पर पावल जाए वाला पानी क बिसाल भण्डार समुद्र मने जलमंडल, आ पृथिवी पर पावल जाए वाला जीव जंतु से बनल जैवमंडल की रचना आ काम कइले की तरीका क अध्ययन करे ला।
भौतिक भूगोल के कई गो बड़हन उपशाखा में बाँटल जा सकेला जेवना में मुख्य बा:
मानव भूगोल[सम्पादन]
मुख्य लेख: मानव भूगोल
मानव भूगोल भूगोल क एगो अइसन शाखा हवे जेवन मनुष्य की क्रिया कलाप आ ओ सगरी चीजां का अध्ययन करेले जेवन कौनों अस्थान या क्षेत्र की मानव समाज के बनावे में महत्व वाला होलिन। एही से एह शाखा में मनुष्य, ओकर जनसंख्या, ओकर बस्ती, समाज, संस्कृति इत्यादि सभ चीज का वर्णन आ व्याख्या होले।
मानव भूगोल क भी कई गो उपशाखा बा जवना में प्रमुख बाड़ी कुल:
भूगोल की एह शाखा में इतिहास में कई तरह क अप्रोच विकसित भइल बा जेवन अलग अलग समय में एकरी बिचारधारा पर हावी रहे:
पर्यावरण भूगोल[सम्पादन]
मुख्य लेख: पर्यावरण भूगोल
मानचित्रकला[सम्पादन]
मुख्य लेख: मानचित्रकला
रिमोट सेंसिंग[सम्पादन]
मुख्य लेख: रिमोट सेंसिंग
भौगोलिक सूचना तंत्र[सम्पादन]
मुख्य लेख: जीआइयस


text:
राजेन्द्र प्रसाद
डाक्टर राजेन्द्र प्रसाद ( listen (मदद·जानकारी); 3 दिसंबर, 1884 - 28 फरवरी, 1963) भारत के प्रथम राष्ट्रपति रहलन| राजेन्द्र प्रसाद भारतीय स्वाधीनता आंदोलन के प्रमुख नेताओं में से रहलन अउर भारतीय राष्ट्रीय कांग्रेस के अध्यक्ष के रूप में एक प्रमुख भूमिका निभइलन| भारतीय संविधान के निर्माणॉ में उ अपना प्रमुख योगदान दिहलन जेकरे कारण २६ जनवरी १९५० के भारत के एगो गणतंत्र के रुप में स्थापना भईल । राष्ट्रपति होला के अलावा रउआ स्वाधीन भारत में केन्द्रीय मंत्री के रुप में भी थोर समय खातिर काम कइलि। पूरा देश में खूब लोकप्रिय होईला के कारण रउआ के राजेन्द्र बाबू भा "देशरत्न" कहके पुकारल जाला|


text:
बीपीएल कार्ड राजनीतिक तिकड़म में तब्दील हो चुकल बा.
भारत अबहीं तक एह मृदु शक्ति के बुद्घिमतापूर्वक इस्तेमाल ना कइले बा.कुछ दिन पहिले हम कराटे किड नाम के फिलिम देखले रही. बेशक ऊ एगो बहुत बढिय़ा फिलिम बिया. हालांकि हमरा जवन चीज पसंद आइल ऊ ओकर कहानी चाहे शूटिंग के तरीका ना बलुक ऊ जगह रहे जहवां शूटिंग कइल गइल. फिलिम में बड़ सहजता से चीनी संस्कृति अउर आकर्षक सुन्दता के मन के भावेवाला अंदाज में देखावल गइल बा.
कुछ सप्ताह पहिले टीवी देखल शीत युद्घ के दौरान चैनल वन देखे जइसन रहे. देखे लायक सब चैनल रूसी सरलता के कवनो पहलू के देखावत रहले. मिसाल के तौर पऽ हिस्ट्री चैनल के ही ले लीहीं. ओकरा पऽ डेडलिएस्ट वॉरियर नाम के एगो शृंखला देखावल जात रहे, जेकरा में अलग-अलग संस्कृतियन अउर सयता के योद्घन के एक-दोसरा से भिड़ावल जात रहे. ऊ सांयिकीय आंकडऩ के विश्लेषण से हथियार, सामरिक चलन, शारीरिक कौशल आ बल के तुलना करत रहले. एकरा बाद कंप्यूटर से बनावल योद्घन के एगो अइसन अंतिम युद्घ में एक-दोसरा से भिड़ा दीहल जाला, जेकरा में विजेता के निर्णय होला. स्पार्टन बनाम निंजा, शाओलिन भिक्षु बनाम माओरी योद्घा आदि-आदि... रउआ समझिए रहल होखब.
भारत के लाखों नागरिकन के रहे खातिर घर के जरूरत के पूरा होखल अबो एगो अधूरा सपना बा. सुख-सुविधा से भरल मकान आ नीमन जीवन शैली के पृष्ठभूमि के बादो दुर्भाग्य से अब ले भारत में 85-90 मिलियन लोग अइसन बाड़े, जिनका पास घर जइसन कहे लायक कुछो नइखे. ग्यारहवां पंचवर्षीय योजना के वर्किंग कमिटी के रिपोर्ट के मोताबिक भारत आवास के लगभग 140 लाख इकाई के कमी से जूझ रहल बा. एगो राष्ट्र के तौर प हमनी आपन आबादी के आधा हिस्सा के भी रहे खातिर घर के नीमन सुविधा ना दे पा रहल बानी. ई तरह से हमनी लाखों लोगन से सही ढंग से विकास कइला अउर नीमन माहौल में रहे के मौका छीन लेले बानी.
एक बेर फेर नया साल आ गइल अउर एह नया साल के शुरुआत हमरा एगो चमत्कार के साथ साक्षात्कार से करे दीहीं. हमनी के सब आपन जिनगी में एगो चाहे ओकरा से ढेर चमत्कार से काम चला सकेनी जा, अउर एगो अइसन चमत्कार जे मानव इच्छा से बनल होखे, जे चमत्कार के इंतजार करे वाला कइगो जिनगियन के बदल सके, ओकरा साथे नया साल के जश्न मनावल तऽ जरूरिए बा. बी·केएस अयंकगर 14 दिसंबर के 93 बरिस के हो गइले. ई ओह दिन के कहानी हऽ जब हम ओह आदमी अउर उनकर चमत्कारन से मिलल रहीं...
भारत के धोनी के नेतृत्व के आभारी होखे के चाहीं. फाइनल में उनकर शानदार प्रदर्शन उनका के सफल नेतृत्वकर्ता के रूप में स्थापित क दीहलस.
ई एगो अजीब तस्वीर रहे. ना ही बहुत भयानक, ना जादा व्यग्र करे वाली. पांच कहीं त ई हमरा वान गाग के एगो पेंटिंग के इयाद दिला देलस. तस्वीर में साफ तौर प जवन कुछ लउकत रहे ओकरा में भावुक अंतर्धारा के अइसन जबरदस्त प्रवाह रहे कि हमरा अनायासे 'पोटैटो ईटर' के इयाद आ गइल.
दोपहर के बाद लिखल जरूर शुरू क देवे के चाहत रहे, बाकिर पिछला तीन घंटा हम अपना एगो पुरान प्यार के साथे बिता दिहनीं. ई सब करत-धरत काफी देर हो गइल.


text:
कुहासा ऐतना पडल रहुवे कि ई मालूम कईल, अंधरीया हवे कि अंजोरिया, असंभव लागत रहे। अईसन बुझात रहे कि जईसे पुष महीना के ई रात काल के रथ प सवार हो के पृथ्वीलोक प विचरण करे निकलल बावे। दुर-दुर तक धुंध ही धुंध। ना कवनो जीव-जंतु लउकत रहुवे सन अउर ना कवनो गाछ-वृक्ष। पुरनका वरगछ के निचा टप-टप ओस गिरला के आवाज सुन के कबो-कबो मन मे ई ख्याल आवे कि कही कवनो भूत-प्रेत के आगमन त नईखे होत। सभ लोग अपना-अपना घरे रजाई-कमर मे लुकाईल आराम करत रहे भा ई कही कि ऐह करीया रात के बिते के पेडा जोहत रहे। अउर ई रात रहे कि जईसे ठेहा ही लगा देले रहे।
पुर्णवासीयो अपना मेहर अउर तीनु लईकन के साथे टुटल मडई मे लूका के ऐह रात के धोखा देवे के नाकामयाब कोशिश करत रहे। हरीजन समुदाय से संबंध रखला के वजह से इनकर मडई रूपी घर भी गांव के बहरी रहे। जहाँ चारू ओर बस सरेह ही सरेह अउर बीच मे अकेला पूर्णवासी राम के मडई। मडई भी अईसन कि ओस के दु गो बुँद मे से एगो छप्पर के निचा चल आवे। पूरूवा बहे त पुरूब के टाटी तुर के पश्चिम के राहे आगे बढ जाव। अउर ऐही मडई मे पुर्णवासी के परीवार शीतलहरी से शीतयुद्ध करत रहे। पुअरा के बनावल तरई (चटाई) पर अखहरे सुत के ऊपर से फाटल अउर मईल कुच-कुच कमर, जवन शायद पिछला साल कवनो दानवीर दान कईले रहे, ओढ के पुरा परीवार ठंढ के मारे ठिठुरत रहे लोग। लईकन के शायद अंघी लाग गईल रहे बाकीर पुर्णवासी के आँख अभीयो कबो अपना परीवार के निहारे मे त कबो छप्पर से चुऐ वाला ओस के देखे मे लागल रहे। चमेलीया (पुर्णवासी के मेहर) कबो अपना देह के कमर मे लूकावे त फेर कबो उठ के बईठ जाव अउर टोह लगावे कि रात केतना बित गईल।
अभी रात के शायद एगो पहर बितल रहे। तब तक चमेलीया के बईठल देख के पूर्णवासी कहलन...
- का ऊठक-बईठक कईले बाडे रे? अंघी कहाँ रखले बाडे? हेतना रात भईल, भोरे सुतबे का?
- ई मुदई रात सुते देवे तब न केहु सुती। डाईन नियन त पूरूवा चलत बिया। का केहु सुती आ ना सुती।
- चुप-चाप मुह तोप के सुत जो। देख हई छोटका के गोड उघारे बा, तोप ऐकरा के। कही पाला मार दी त ऐढम-छोड-डेढम लाग जाई।
ऐतना कह के पूर्णवासी खुदही तिनू लईकन के कमर से तोपे लगले। फेर चुप-चाप गाल प हाथ रख के बईठ गईले। जब चमेलीया के नजर उनका प पडल त कहलस...
- ऐ रत्नेशवा के बाबु! तहरो अँखीया नईखे झपत का हो?
- चुप ससुरी! पाला पडत बा जे प्राण निकाल ली अउर ईनका झपकनी के लागल बा।
- हई चहुवो बडा तबाह कईलस रे रत्नेशवा के माई! बुझात बा एकर दरद त हमरे संगे जाई। ओह...ओह...ह जिये ना दिही ई दरद।
- सुरती दाब ल दँतवा मे। राहत करी...।
- अबहीये त फेकनी हई। तनी देख ना घईलवा मे पानी बा की ना। बडा तरास लागल बा रे…।
- होई! सँझीये खान भरले रहनी हई। विलूम जा, देत बानी।
चमेलीया उठ के गईल आ फुटल गर्दन वाला घईला मे से एक गिलास पानी पूर्णवासी के दे दिहलस।
- तनी देखबे रे...। बोखारो बा का? देहीया मे बडा जलन होत बा।
- तहार देहीया त जरत बा हो...। कईसे बरदास करत बाडऽ।
- ई जलन त बरदाश हो जात बा बाकीर लईकन के हई हालत देख के जीयल नईखे जात।
- अब का कईल जाई? कही से राड्ही लेले अईह। एको पाँजा होई त मडईया के पुरबारी अलंगीया ठीक कर दियाईत। अरे पुरूवे जब बहेले त डर रहेला...।
- राड्ही का तोहरा बाबुजी के जमीन मे बा जे ले आई?
- बाबु साहेब आपन तरकुल झारे के कहले बाडे। सोचत बानी उनका से कुछ ताड के पतई माँग ली। ओकरे से आड कर दियाई।
चमेलीया अबकी कुछ ना बोलल। वापस जाके सुत गईल। पूर्णवासी अभीयो ओहीगन बईठल ना जाने का सोचत रहले। ठंडा अब बढत जात रहे। बयार भी अब तेज बहे लागल रहे। एक बार त अईसन लागे कि बस पल भर मे ही बर्फ गिरल चालू हो जाई।
मजदुरी कर के पेट भरे वाला पूर्णवासी खतीरा राड्ही के इंतजाम कईल भी, केवडा के फुल खोजला से, भारी रहे। सुबेरे से साँझ तक मजदुरी कईला के बाद भी अपना परीवार खतीरा भर पेट अन्न जुटावल त मुश्कील रहे, पाला से बाँचे खतीरा उपाय कहा से करस। फाटल पुरान कपडा, जे केहु दे देवे ओकरे के, पुरा परीवार मिल बाँट के पहीन लेवे। शिक्षा का होला ई पूर्णवासी के मालूम ना रहे अउर ना ही मालूम करे समय रहे। अगर कबो समय मिल भी जाव त हालात मजबुरी बन के खुँटा गाड देवे।
पानी के गिलास हाथ मे लेले पूर्णवासी ना जाने कब तक ले ओही त बईठल रह जईते अगर रत्नेशवा के कोहरे के आवाज ना सुनाईत। गिलास निचा रख के जईसे ही लईका के छुअले...।
- अरे ऐकरो मथवा गरम हो गईल बा रे...।
जब चमेलीया छुअलस...।
- ई त चईलीयो के आगी से जादा गरम बावे...।
लईका अब आँख मुदले कबो बाबू कबो माई पुकारे लागल।
- हँ बोलऽ! हमनी ऐही जा बानी सन...
- का कहत बाडऽ बोलऽ ना...
- पानी पियबऽ...। तनी पानी ले आव। रत्नेश, ऐ रत्नेश...
- बोल ना बाबु कुछ त बोल...। ऊठऽ त हई पानी पिय त...।
दुनु बेकत के लाख उपाय कईला के बाद भी जब रत्नेशवा के होश ना आईल त व्याकुलता बढे लागल। कही कवनो अनहोनी ना हो जाव एकर डर लागे लागल। चमेलीया के आँख मे लोर के तुफान आवे के काम लगा देले रहे। रोअत कहलस – “लईका के तबीयत त ढेर खराब बा। हिमाचल बाबु किंहा ले चलल जाव?” रत्नेशवा के गोदी मे लेले ढभढभाईल आवाज मे पूर्णवासी कहले – “हेतना रात मे कहाँ ले चलल जाई? बहरी त पाला परत बा, तबीयत अउर खराब हो सकत बा। आ हिमाचल बाबु मंगनी मे ईलाज ना नू कर दिहे।”
"हाथ-गोड जोडल जाई...। निहोरा-पाती कईल जाई...। लईका के कुछवु हो जाई त का करेम सन जी के...? जिनगी भर हिमाचल बाबु के गुलामी कईल जाई...। कुछवु करे के पडो बाकीर ले चले को हिमाचल बाबु के लगे...।” आँख से लोर टपकावत चमेलीया पूर्णवासी से कहलस।
रत्नेशवा के हालत बिगडल जात रहे। बाकीर पूर्णवासी के समझ मे ना आवत रहे कि आखीर करस त का करस। हिमाचल बाबु के फिस अउर दवाई के दाम कहा से आई? का मान जईहे ऊ बिना फिस के? अगर देखावल ना गईल त तबीयत अउर खराब हो जाई? अईसने कुछ सवाल, जवना के जबाब पूर्णवासी के लगे ना रहे, उनका मन मे आवे लागल। लगही सुतल दुनु लईका भी जाग गईलन सन। चमेलीया के रोऐ के आवाज तेज होखे लागल रहे। अउर पूर्णवासी अभी तय भी ना कर पाईल रहलन कि आखीर करस का? माई के रोअत देख के दुनु लईका भी रोऐ लगलन सन। अउर रत्नेशवा के आँख खुले के नाम ही ना लेत रहे।
अंत मे पूर्णवासी तईयार हो गईलन रत्नेशवा के हिमाचल बाबु किंहा ले जाऐ खतीरा। जवन कमर रहे ओकर मे रत्नेशवा के लपेट के कान्हा प रख लेहले। छोट लईकन के घरही रूके के कहले बाकीर ओकनी के रोअत देख के साथ ही ले जाऐ खतीरा तईयार हो गईले।
आगे-आगे पुर्णवासी रत्नेशवा के लेले, बिच मे छोटका दुनु लईका अउर पिछे रोअत-चिल्लात चमेलीया एगो उम्मीद के सहारे हिमाचल बाबु के डेरा के तरफ बढत चल जात रहुवे लोग। पाला के रूप अब खतरनाक भईल जात रहे। पुष के ई रात भयानक रुप धर लेले रहे। चारू तरफ बस कुहासा-ही-कुहासा अउर ओही मे राह टोअत पूर्णवासी अपना परीवार के संगे आगे बढत रहले।
ना जाने का होई हिमाचल बाबु के लगे...। रत्नेशवा ठिक हो भी पाई कि ना...। का हिमाचल बाबु के हमरा प रहम आई...? पूर्णवासी ऐही उधेडबुन मे लागल रहले कि पुरनका बरगछ के निचा ठेस लागल अउर रत्नेशवा के लेले निचा गिर गईले। निचा गिरला से रत्नेशवा के जब चोट लागल त एक बार माई कह के चिलाईल फेर अचानक चुप हो गईल। पुर्णवासी जल्दी से उठ के ओकर नब्ज पकडले बाकीर ठंडा के मारे कुछु मालुम ना पडल। जब साँस देखले त उदास अउर भारी भईल मन से चमेलीया से कहले – “बुझात बा रत्नेशवा ना रहल...।”
ऐतना सुनला के बाद चमेलीया के होश उड गईल। अपना आँखी के सामने अपना बेटा के मरल देख के चमेलीया के अईसन सदमा लागल कि उहो अपना प्राण के शरीर से निकले से रोक ना पाईल। ओकरा मुह से जवन आखरी शब्द निकलल ऊ रत्नेशशशशशशशश... रहे। ई सबकुछ देखला के बाद भी पूर्णवासी के बुझात ना रहे कि ई का हो गईल। दुनु छोट लईका कबो माई के शव के लगे जा सन त फेर कबो बाबु के लगे। ऐनो पाला भी आपन कयामत देखावे लागल। अब ऐतना जोड के ठंडा हवा बहे लागल कि पुरनका बरगछ के भी बस के ना रहल कि पूर्णवासी अउर उनका दुनु लईकन के पाला के प्रकोप से बचा सको।
लोग कहेला कि मर्द के कबो दर्द ना होला बाकीर अपना पत्नी अउर लईका के विक्षोह मे पूर्णवासी के रोअत देख के केहु भी कह सकत रहे कि जेकरा दर्द ना होला ऊ असली मर्द ना होला। ना जाने कब तक ले पूर्णवासी ओही अवस्था मे पडल रहुवन ऐही से ईहो ना भनक लगुवे कि पाला के नयका शिकार उनकर दुनु लईका भी हो गईलन सन। पहीले रत्नेशवा फेर चमेलीया अउर अब छोटका दुनु लईका के साथ छोड दिहला प पूर्णवासी अकेला कईसे जिंदा रहीहन, ईहे ऊ सोचत रहले। बाकीर जब कवनो जबाब ना मिलल त बारी से चारू शव के पास फेर कबो पुरनका वरगछ के जड तर जाके मुडी रगडस..। बाकीर ना ई सभकुछ कईला के बाद भी उनका परीवार से केहु उठ के ई ना कहल कि हम जिंदा बानी। पुरनका बरगछ के जरी पूर्णवासी मुडी गडले रात भर रोअत रह गईले।
पुष के महीना के ई रात कुहासा के रूप मे जवन जहर फईलवले रहे अउर जवन जहरीला बयार बहत रहे ओकरा से एगो पुरा परीवार तबाह हो गईल रहे अउर केहु के भनक भी ना लागल रहे। जब सुबेर भईल आ दिन खुलल त लोग बाहर भितर जाऐ लागल। गांव के लोग के नजर जब पुरनका बरगछ प पडल त पुरा गांव मे हाला हो गईल। पूर्णवासी के परीवार...पुरनका बरगछ...पुरा परीवार...। चिते सुतल रत्नेशवा बगल मे चमेलीया आ ओकरा गोड के लगे छोटका दुनु लईका। ऐतने ना पुरनका बरगछ के जड के लगे मुडी गडले पूर्णवासीयो आपन प्राण त्याग देले रहले।
लोग तरह-तरह के बात बनावे लागल। केहु कहे गरीबी से तंग आके पुरा परीवार आत्महत्या कई लिहल। केहु कहे भूत-प्रेत के हवा मे पूर्णवासी के परीवार धरा गईल। केहु कहे कवनो चोर-लुटेरा पूर्णवासी के लुट गईल। बाकीर सच्चाई का रहे ई शायद भगवान जानत रहले भा खुद पूर्णवासी के परीवार। ठंढ ऐतना जादा रहे कि दिन मे भी लोग साल-कमर ओढले पुरनका बरगछ के घेरले रहे अउर सबकुछ खत्म हो गईला के बाद भी पूर्णवासी के परीवार ओही त बिना साल-कमर-रजाई सुतल रहे जे त रात मे पाला से युद्घ कईले रहे। बाकीर तबो भी केहु के ऐह हादसा के असली बजह ना मालूम भईल। अउर पुरनका बरगछ सबकुछ जनला के बाद भी धृतराष्ट्र नियन अईसे मुडी उपर कईले रहे जईसे ओकरा कुछ मालूम ही नईखे।


text:
भारतीय लड़की के भूमिका करे चाहत बानी
.......कहली साधिका रंधावा
सावन कुमार के फिलिम सलमा पे दिल आ गया से फिल्मी दुनिया में कदम राखे वाली साधिका रंधावा आजुकाल्हु भोजपुरी फिलिमन में छा गइल बाड़ी. अब तक आइल उनुकर फिलिमन में भोजपुरी सुपर स्टार मनोज तिवारी का साथे प्यार के बंधन, आ पूरब, सुपर स्टार रवि किशन का साथे पाण्डव में बतौर नायिका काम कर चुकल बाड़ी. अब रविकिशन आ अमर उपाध्याय का साथे उनुकर फिलिम धरमवीर जल्दिये प्रदर्शित होखेवाला बा. पिछला दिनानी हिन्दी फिलिम ब्लैक एंड व्हाइट फैक्ट का पोस्ट प्रोडक्शन पर काम का दौरान उनुका से भेंट भईल. ओह मुलाकात के कुछ अंश एहिजा दिहल जा रहल बा.
भोजपुरी सिनेमा में काम करिके कइसन लागऽता?
बहुते अच्छा. हम त हमेशा से भारतीय लड़की के भूमिका निभावल चाहिले आ भोजपुरी फिलिमन में हमरा वइसने लड़की के भूमिका मिलत बाड़ी स.
धरमवीर में कइसन भूमिका बा?
धरमवीर में हम श्रद्धा नाम के एगो लड़की के किरदार निभवले बानी जे शहर से पढ़ाई पूरा करिके गाँव आवत बिया. ओकरा धरमसे प्यार हो जात बा जबकि वीर ओकरा से एकतरफा प्यार करत बा. धरम आ वीर दुनू दोस्त हउवें बाकिर कहानी का एगो मोड़ पर ओकरे चलते दुनू के दोस्ती में दरार पड़ जात बा. एह फिलिम के निर्माता जीते श दूबे आ निर्देशक असलम शेख हउवन. एह फिलिम में हमरा उपर कई गो सुपर हिट गाना फिल्मावल गइल बाड़ी स.
रउरा त हिन्दीओ फिलिम में काम करेनी, कुछ ओकनी का बारे में बताईं.
अबहीं हमार कई गो हिन्दी फिलिम फ्लोर पर बाड़ी सन.ओहनी में आर्यमान आ सयाली भगत का साथे ब्लैक एंड व्हाइट फैक्ट, सरवर आहूजा का साथे मेरी पड़ोसन, आ इंटरनेशनल फिलिम फेस्टीवल में देखावल जा चुकल अशोक नंदा के रिवाज जल्दिये प्रदर्शित होखे वाली बा.
ब्लैक एंड व्हाइट फैक्ट के त बहुते चरचा हो रहल बा. ओकरा बारे में कुछ बताईं.
ब्लैक एंड व्हाइट फैक्ट में हम देश के पहिलका पुलिस आफिसर किरण बेदी के रियल लाइफ कैरेक्टर प्ले कर रहल बानी. ओहमें मशहूर चरित्र अभिनेता आशुतोष राणा हमरा जूनियर आफिसर का भूमिका में बाड़न. फेमिलि फेम के आर्यमान का साथे प्रेम करत विश्व सुन्दरी रह चुकल सयाली भगत आ हमार प्रेम त्रिकोण बा. फिलिम के निर्माता आ निर्देशक हरवंश एस लाली हउवन.


text:
सच्चा ईशु गिरजाघर
"सच्चा ईशु गिरजाघर" (English: True Jesus Church") एगो आत्म-निर्भर गिरजाघर ह जौन चीन के बीजिंग में सन् 1917 में स्थापित भईल रहे। आज लगभग पच्चीस लाख (2.5 मिलियन) लोग अड़तालिस देशन में छौ गो महाद्वीपन में उनकर सदस्य बा लोग। इ गिरजाघर अईसन धर्म के विरोधी डाढ़ के बा जौन बिसवीं सदी के शुरुआत में उभरल रहे। 1932 से इ गिरजाघर भारत में स्थापित भईल। उनकर धर्म रहल बा अईसन धर्म के पाठ "प्रभु ईशु के दुसरका अवतार" आवे से पहिले सभी देशन के पढ़ावे के।
सामग्री
इ गिरजाघर के दस गो प्रमुख सिद्धांत बा:[सम्पादन]
पवित्र आत्मा[सम्पादन]
"पवित्र आत्मा के वादा, कईयन भाषा के बोली में प्रमाणित बा, इ हमनी के विरासत स्वर्ग राज्य के गारंटी ह"
नामाकरण संस्कार[सम्पादन]
"नामाकरण संस्कार (जल बैप्टिज्म) एगो धार्मिक संस्कार ह पाप से मुक्ति पावे खातिर आ पुनर्जीवन खातिर। जल बैप्टिज्म प्राकृत में रहल पानी नदी, समुंद्र आ झरना में करे के चाहीं। पाप से क्षमा खातिर वफा आ प्रायश्चित के साथ बैप्टिज्म करल जरुरी बा। जौन आदमी पहिले से जल बैप्टिज्म कर चुकल बा उ जिसस क्रिस्ट के नाम पर मार्गदर्शन करेला। जौन आदमी बैप्टिज्म प्राप्त कर रहल बा उ के पूर्ण रुप से सिर झुका के चेहरा निचे कि ओर कर के पानी में डुबकी लगावे के पड़ेला।"
चरण धोवाई[सम्पादन]
"धार्मिक संस्कार "चरण धोवाई" कईला से कोई भी आदमी प्रभु जिसस के अंग बन जायेला, इ निरंतर रुप में इ भी ध्यान दिलावेला कि आदमी के अन्दर प्रेम, पवित्रता आ माफ कर देवे के क्षमता होवे के चाहीं। जौन भी आदमी जल बैप्टिज्म प्राप्त कर रहल बा उ के प्रभु जिसस के नाम पर आपन गोड़ धोवे के चाहीं। पारस्परिक गोड़ धोवाई कभी भी उचित कोशिश हो सकत बा।"
पवित्र सहभागिता[सम्पादन]
"पवित्र सहभागिता (होली कम्युनियन) प्रभु ईशु जिसस क्रिस्ट के मृत्यु के याद में करे जाये वाला एगो संस्कार ह। इ संस्कार हमनी के अन्दर आपन प्रभु ईशु के शरीर के अंश (मांस) आ खुन प्रवेश करावेला जे से हमनी के अनन्त जीवन के प्राप्ती होई आ अन्तिम दिन प्रभु के द्वारा उठावल जाई। इ संस्कार जेतने हो सके ओतने करे के चाहीं इ संस्कार में मात्र एगो ताजा रोटी आ अंगुर के रस प्रयोग होला।"
सब्बाथ दिवस[सम्पादन]
"सब्बाथ दिवस" सप्ताह के सातवां दिन (शनिवार) एगो पवित्र दिन ह। इ के भगवान के कृपा मान के हमनी के जीवन के शुरुआत आ भविष्य में अलौकिक शान्ति के कामना करे के चाहीं।"
प्रभु ईशु[सम्पादन]
"जिसस क्रिस्ट, जौन शब्द मांस बन गईल, पापियन के मोचन खातिर क्रुस पर चढ़ के मर गईले, तीसरा दिन पुन: जीवीत हो क स्वर्ग चल गईले। उहे एगो मानव जाति के रक्षक बाड़ें, जे स्वर्ग आ पृथ्वी के बनईले बाड़न, आ उहे एगो सच्चा प्रभु बाड़न।"
इसाई ग्रन्थ[सम्पादन]
"पवित्र बाइबल में पुरान आ नया संग्रह बा, जौन प्रभु द्वारा प्रेरित बा, मात्र एगो लिखित सच, आ जौन इसाई जिवन खातिर महत्वपुर्ण बा।"
निर्वाण[सम्पादन]
"विश्वास के द्वारा प्रभु के कृपा से मुक्ति प्राप्त होला। विश्वासी लोग के पवित्रता हासिल करे खातिर पवित्र आत्मा के अनुशरण करे के चाँही, प्रभु के सम्मान करे के चाँहीं, आ मानवता से प्रेम रखे के चाँही।"
गिरजाघर[सम्पादन]
"गिरजाघर के निर्माण प्रभु जिसस क्रिस्ट द्वारा भईल, उ पवित्र आत्मा द्वारा "बरसात के बाद" के दौरान भईल; इ गिरजाघर के पुनर्निर्माण अपॉस्टॉलिक समय में भईल।
अन्तिम निर्णय[सम्पादन]
" अन्तिम दिन फेर प्रभु ईशु ई धरती पर स्वर्ग से अइहे आ दुनिया के साथ न्याय करीहे: जे लोग् पुन्य कइले होइ अनन्त् जिवन प्रप्त होइ आ जे पाप कइले होइ उ के निन्दा होइ".


text:
सिक्किम
सिक्किम भारत के 28 राज्य में से एगो ह। ई के राजधानी [[गांतोक] बा। सिक्किम के जनसंख्या भारत के राज्य में से सब्से कम बा तथा क्षेत्रफल गोआ के पश्चात से भि कम ह।सिक्किम नामग्याल राजतन्त्र द्वारा बनल एगो स्वतन्त्र राज्य रहल, परन्तु प्रशासनिक समस्यायों के चलते तथा भारत से विलय के जनमत के कारण १९७५ में एगो जनमत-संग्रह के कारन भारत में डालल् गइल ओहि के करन संग्रह के पश्चात राजतन्त्र के बाद औरि भारतीय संविधान के नियम-प्रणाली के दांचा में प्रजातन्त्र भइल। अंगूठे के आकार जैसन ई राज्य पश्चिम में नेपाल,परेला उत्तर तथा पूर्व से चीन तिब्बत स्वायत्त क्षेत्र तथा दक्षिण-पूर्व से भूटान से जुरल बा। भारत के पश्चिम बंगाल राज्य से दक्षिण में बा।सिक्किम मे अंग्रेजी,नेपाली, लेप्चा, भूटिया, लिंबू औरि हिन्दी जैसन भाषा के पर्योग होला परन्तु लिखे खातिर अंग्रेजी औरि नेपालि ही उपयोग जादा।होला हिन्दू तथा बज्रयान बौद्ध धर्म सिक्किम के प्रमुख धर्म बा।लेकिन यहा औरि जाति के लोग भि रहेला जैसे कि मुस्लिम,हिन्दु,लेपचा,राइ,गुरुन्ग आदि। कहल जाला कि बौद्ध संत गुरु रिम्पोचे 9 वीं सदी के सिक्किम के,बौद्ध धर्म और राजशाही के पूर्वाभास युग शुरू करले. ओहि के अनुसार्, नामग्याल राजवंश 1642 में स्थापित करल गइल . अगले 150 वर्ष से ई राज्य नेपाली आक्रमणकारियों के खातिर लगातार छापा मारल गइल और प्रादेशिक नुकसान भैइल। अपने छोटे आकार के बावजूद भि सिक्किम भौगोलिक दृष्टि से काफ़ी विभिन्न बा। कंचनजंगा जो कि दुनिया के तीसरा सबसे ऊंचा चोटी बा,उ सिक्किम के उत्तरी पश्चिमी भाग में नेपाल की सीमा पर परेला और ई पर्वत चोटी के प्रदेश के कई भागो से आसानी से ही देखाइ देला। सिक्किम के विशेषता जेमे एकर साफ सुथरा ,प्राकृतिक सुंदरता एवं राजनीतिक स्थिरता शामिल बा,॥॥॥
सामग्री
नाम के मूल[सम्पादन]
सिक्किम शब्द के लिम्बू भाषा के शब्द के अनुसार("नवीन") तथा ख्यिम(अर्थात "महल" अथवा "घर" - जो कि प्रदेश के पहिल्का राजा फुन्त्सोक नामग्याल के द्वारा बनाईल गयिल महल के संकेतक बा। तिब्बती भाषा में सिक्किम के दॅञ्जॉङ्ग, अर्थात "चावल की घाटी" कहल जाला।
इतिहास[सम्पादन]
मुख्य लेख : सिक्किम के इतिहास
बौद्ध भिक्षु गुरु रिन्पोचे (पद्मसंभव) के ८ वीं सदी में सिक्किम दौरा ईहा से सम्बन्धित सबसे पुरान विवरण हवे। अभिलेखित बावे कि उहाके बौद्ध धर्म के प्रचार कैनिह, सिक्किम के आशिवाद देहनिह। औरि कुछ सदियों के बाद आवे वाला राज्य के भविष्यवाणी कअरले रहलन। मान्यता के अनुसार १४ वीं सदी में ख्ये बुम्सा, पूर्वी तिब्बत में खाम के मिन्यक महल के एगो राजकुमार के एक रात दैवीय दृष्टि के अनुसार दक्षिण की ओर जाय के आदेश मिलल। उनकर ए ही वंशजन् सिक्किम में राजतन्त्र के स्थापना कर्लस। १६४२ इस्वी में ख्ये के पाँचवें वंशज फुन्त्सोंग नामग्याल के तीन बौद्ध भिक्षु, जउन उत्तर, पूर्व तथा दक्षिण से आइल रहला । द्वारा युक्सोम में सिक्किम के प्रथम चोग्याल(राजा) घोषित कइल्य गइल्। इ प्रकार सिक्किम में राजतन्त्र के शुरूआत भईल। फुन्त्सोंग नामग्याल के पुत्र, तेन्सुंग नामग्याल उनकरा बाद १६७० में कार्य-भार संभालन। तेन्सुंग राजधानी के युक्सोम से रबदेन्त्से स्थानान्तरित कर दिहलन। सन १७०० में भूटान में चोग्याल के अर्बहन, जिसे राज-गद्दी से वंचित कर दिया गया था, द्वारा सिक्किम पर आक्रमण हुआ। तिब्बतियों की सहयता से चोग्याल को राज-गद्दी पुनः सौंप दी गयी। १७१७ तथा १७३३ के बीच सिक्किम के नेपाल औरि भूटान के अनेक आक्रमणों के सामना करेके पड़ल जेकारा कारण रबदेन्त्से के अन्तत:पतन हो गईल।
1791 में चीन ने सिक्किम के मदद के लागि औरी तिब्बत के गोरखा से बचावे के खातिर अपन सभि सेना भेज देले रहस। नेपाल हारे के पश्चात,सिक्किम के राजा वंश के भाग बन गइल। पड़ोसी देश भारत में ब्रतानी राज आवे के बाद सिक्किम अपन प्रमुख दुश्मन नेपाल के विरुद्ध हाथ मिला लेह्लस्।बाद मे नेपाल सिक्किम पर आक्रमण करदेहलस एवं तराई के साथ काफी सारे क्षेत्रों पर कब्जा करलेहलस। एक्रे वज़ह से ईस्ट इंडिया कम्पनी नेपाल पर चढ़ाई कर देह्लस जेकर परिणाम १८१४ के गोरखा युद्ध रहल। सिक्किम और नेपाल के बीच एगो सुगौली संधि तथा सिक्किम औरि ब्रतानवी भारत के बीच भइल तितालिया संधि के द्वारा नेपाल द्वारा अधिकृत सिक्किमी क्षेत्र सिक्किम के वर्ष १८१७ में लौटा दियल गइल। एहि के करन, अंग्रेज द्वारा मोरांग प्रदेश में कर लागू करने के कारण सिक्किम और अंग्रेजी शासन के बीच संबंध में कड़वाहट आ गइल।वर्ष १८४९ में दो अंग्रेज़ अफसर, सर जोसेफ डाल्टन और डाक्टर अर्चिबाल्ड कैम्पबेल, जेमे उत्तरवर्ती (डाक्टर अर्चिबाल्ड) सिक्किम और ब्रिटिश सरकार के बीच संबंधों के लिए जिम्मेदार मनल गइल्, बिना अनुमति अथवा सूचना के सिक्किम के पर्वतों में चलगइलन। इ दोनों अफसरों को सिक्किम सरकार ने बंधी बना लेह्लस एहि के वझह से नाराज़ ब्रिटिश शासन इ हिमालयी राज्य पर चढाई करदेह्लस औरि १८३५ में भारत के साथ मिला देह्लस। इ चढाई के परिणाम वश चोग्याल ब्रिटिश गवर्नर के आधीन एगो कठपुतली राजा बन के रहगेह्लस।
१९४७ में एगो लोकप्रिय मत द्वारा सिक्किम के भारत में विलय के अस्वीकार कर दिहलश औरि तत्कालीन भारतीय प्रधान मंत्री जवाहर लाल नेहरू सिक्किम के संरक्षित राज्य के दर्जा प्रदान कईलन। इकरा चलते भारत सिक्किम के संरक्षक भैइल। सिक्किम के विदेशी, राजनयिक अथवा सम्पर्क संबन्धी विषयों के ज़िम्मेदारी भारत संभाल लेहलक। सन १९५५ में एगो राज्य परिषद् स्थापित कैइल गईल जेकरा आधीन चोग्याल के एगो संवैधानिक सरकार बनाए के अनुमति दिअल गईल। ई दौर मे सिक्किम नेशनल काँग्रेस द्वारा फेर मतदान और नेपालियन के अधिक प्रतिनिधित्व के मांग के चलते राज्य में गडबडी के स्थिति पैदा हो गईल। १९७३ में राजभवन के सामने भैइल दंगन के कारण भारत सरकार से सिक्किम के संरक्षण प्रदान करेके औपचारिक अनुरोध कईल गईल। चोग्याल राजवंश सिक्किम में अत्यधिक अलोकप्रिय साबित होत रहल ह। सिक्किम पूर्ण रूप से बाहरी दुनिया के खातिर बंद रहल औरि बाह्य विश्व के सिक्किम के बारे मैं बहुत कम जानकारी रहल। यद्यपि अमरीकन आरोहक गंगटोक के कुछ चित्र औरि अन्य कानूनी प्रलेख के तस्करी करे में सफल भैइल। ई प्रकार भारत के कार्यवाही विश्व के दृष्टि में आईल। यद्यपि इतिहास लिखल जा चुकल रहलक औरि वास्तविक स्थिति विश्व के तब पता चलल जब काजी (प्रधान मंत्री) १९७५ में भारतीय संसद से ई अनुरोध करलन कि सिक्किम के भारत के एगो राज्य स्वीकार करके ओकरा के भारतीय संसद में प्रतिनिधित्व प्रदान कैइल जाव। अप्रैल १९७५ में भारतीय सेना सिक्किम में प्रविष्ट भैइल औरी राजमहल के पहरेदारन के निःशस्त्र करला के बाद गंगटोक के अपना कब्जे में ले लिहलश। दु दिन के भीतर सम्पूर्ण सिक्किम राज्य भारत सरकार के नियंत्रण में रहलश। सिक्किम के भारतीय गणराज्य मे सम्मिलित्त करला के प्रश्न पर सिक्किम के ९७.५ प्रतिशत जनता समर्थन कईलन। कुछ ही हप्ता के उपरांत १६ मई १९७५ मे सिक्किम औपचारिक रूप से भारतीय गणराज्य के २२ वां प्रदेश बनल औरि सिक्किम मे राजशाही खत्म भईल। वर्ष २००२ मे चीन के एगो बड़ शर्मिंदगी के सामना तब करेके पड़ल जब सत्रहवें कर्मापा उर्ग्यें त्रिन्ले दोरजी, जेकरा के चीनी सरकार एक लामा घोषित कर चुकल रहल, एक नाटकीय अंदाज में तिब्बत से भाग के सिक्किम के रुम्तेक मोनास्ट्री मे जा पहुंचल। चीनी अधिकारी ई धर्म संकट मे जा फँसलन कि ई बात का विरोध भारत सरकार से कैसे करल जाव। भारत से विरोध कईला के अर्थ ई निकलित कि चीनी सरकार प्रत्यक्ष रूप से सिक्किम के भारत के अभिन्न अंग के रूप मे स्वीकार ले ले बा। चीनी सरकार के अभी तक सिक्किम पर औपचारिक स्थिति ई रहलक कि सिक्किम एगो स्वतंत्र राज्य हवे जउना पर भारत अधिक्रमण कर ले ले बा। [3][8] चीन अंततः सिक्किम के २००३ में भारत के एक राज्य के रूप में स्वीकार कैलश जउना से भारत-चीन संबंधों में आईल कड़वाहट कुछ कम भैइल। बदले में भारत तिब्बत के चीन के अभिन्न अंग स्वीकार कईलश। भारत और चीन के बीच भैइल एगो महत्वपूर्ण समझौते के तहत चीन एगो औपचारिक मानचित्र जारी कईलश जउना मे सिक्किम के स्पष्ट रूप मे भारत की सीमा रेखा के भीतर दिखावल गईल। ई समझौता पर चीन के प्रधान मंत्री वेन जियाबाओ औरि भारत के प्रधान मंत्री मनमोहन सिंह हस्ताक्षर कईलन। ६ जुलाई, २००६ मे हिमालय के नाथुला दर्रे के सीमावर्ती व्यापार के खातिर खोल दियल गईल जउना ई संकेत मिलत बा की इस क्षेत्र के लेके दूनु देशन के बीच सौहार्द के भाव पैदा भैइल बा। [9]
भूगोल[सम्पादन]
अंगूठे के जैसन आकार के सिक्किम पूरा पर्वतीय क्षेत्र बाटे । विभिन्न स्थानों के ऊँचाई समुद्री तल से २८० मीटर (९२० फीट) से ८,५८५ मीटर (२८,००० फीट) तक बाटे । कंचनजंगा यहाँ के सबसे ऊंचा चोटी ह । यहा के अधिकतर हिस्सा खेती।कृषि के खातिर अन्युपयुक्त हाटे । एकर बावजूद कुछ ढलान के कारन खेतों में बदल दियल गइल बा और पहाड़ी तरीके से खेती करल जाला । बर्फ से निकलल बहुत धारा मौजूद होए के करन से सिक्किम के दक्षिण और पश्चिम में नदि के घाटि बन गैइल बा । येहि धारा मिल के टीस्ता और रंगीत बनला । टीस्ता के सिक्किम के जीवन रेखा भी कहल जाला औरि इ सिक्किम के उत्तर से दक्षिण में बहेला । प्रदेश के एगो तिहाई हिस्सा घना जंगलों से घिरल हटे ।
हिमालय के ऊँची पर्वत श्रंखलाओं ने सिक्किम के उत्तरी, पूर्वी औरि पश्चिमी दिशा मे अर्धचन्द्राकार।अर्धचन्द्र में घेर के रखल बा । राज्य के अधिक जनसंख्या वाला क्षेत्र अधिकतर राज्य के दक्षिणी भाग मे, हिमालय के कम ऊँचाई वाल श्रंखलाओं मे स्थित बा । राज्य मे अट्ठाइस पर्वत चोटि, इक्कीस हिमानी, दो सौ सत्ताईस झील।(जेमे चांगु झील, गुरुडोंग्मार झील और खेचियोपल्री झील।खेचियोपल्री झील शामिल ह्टे), पाँच गर्म पानी के चश्मे।गर्म पानी के चश्मा औरि सौ से अधिक नदि औरि नाला ह । आठ पहाड़ी सिक्किम के तिब्बत, भूटान और नेपाल से जोरेला।
भूतत्व[सम्पादन]
सिक्किम पहाड़ि मुख्यतः नेस्ती(gneissose) औरि अर्द्ध-स्कीस्तीय(half-schistose) पत्थर से बनल ह्टे, ओहि के कारण सिक्किम के मिट्टी भूरी मृत्तिका, तथा मुख्यतः उथला औरि कमज़ोर हटे ।यहाँ के मिटटी खुरदरी तथा लौह जारेय से थोड़ अम्लीय ह् । एमे खनिजी औरि कार्बनिक पोषक के अभाव हटे । अइसन मिट्टी सदाबहार औरि पर्णपाती वनों के योग्य हटे । सिक्किम के भूमि के अधिकतर भाग मे केम्ब्रिया-पूर्व(Precambrian) चट्टान से बनल हटे जेकर आयु पहाड़ से बहुत कमति ह्टे । पत्थर फ़िलीतियों।फ़िलीत(phyllite) औरि स्कीस्त से बनल ह्टे।येहि के कारन से and therefore the slopes are highly susceptible to weathering and prone to erosion. This, combined with the intense rain, causes extensive soil erosion and heavy loss of soil nutrients through leaching. एकर परिणाम स्वरूप यहां आवेवाला दिन भूस्खलन होअत रहला , जो बहुत छोट गाव औरि कस्बों के शहरि इलाकों से संपर्क के तोर देवेले।
गरम पानी के झरना[सम्पादन]
सिक्किम में गरम पानी के बहुत झिल ह जो अपन रोगहर क्षमता के खातिर परसिध हटे। सबसे महत्वपूर्ण गरम पानी के झिल फुरचाचु, युमथांग, बोराँग, रालांग, तरमचु औरि युमी सामडोंग हटे। इ सभी झिल में काफी मात्रा में सल्फर मिलल जाला औरि ई नदि के किनारे स्थित ह। इ गरम पानी के झिल के औसत तापमान ५० °C (सेल्सियस) तक होला।
मौसम[सम्पादन]
येहा के मौसम बहुत अछा ह्।भारत के और जगह से बहुत अछा येहा जादा करके ठड रहेला।सिक्किम के अधिकांश आवासित क्षेत्र में, मौसम समशीतोष्ण (टैंपरेट)मे रहेला औरि तापमान कम 28 °सै (82 °फै) से ऊपर यां 0 °सै (32 °फै) से नीचे जाला. सिक्किम में पांच ऋतुएं आवेला: सर्दी, गर्मी, बसंत,पतझड़, औरि वर्षा, जो जून औरि सितंबर के बीच मे आवेला। अधिकतर सिक्किम में औसत तापमान लगभग 18 °सै (64 °फै)रहेला. सिक्किम भारत के उ कुछ राज्यों में से एगो ह जेमे यथाक्रम वर्षा होवेला। हिम रेखा लगभग ६००० मीटर (१९६०० फीट)बा। मानसून के महीन में प्रदेश में भारी वर्षा होवेला जेमे काफी संख्या में भूस्खलन होवेला। प्रदेश में लगातार बारिश होवे के कीर्तिमान ११ दिन के ह। प्रदेश के उत्तरी क्षेत्र में शीत ऋतु में तापमान -४० °C से भी कम होऐला। शीत ऋतु एवं वर्षा ऋतु में कोहरा भी जन जीवन के प्रभावित करेला जेमे परिवहन काफी कठिन होजाला।
उपविभाग[सम्पादन]
सिक्किम में चार जनपद ह। प्रत्येक जनपद (जिला)के केन्द्र अथवा राज्य सरकार द्वारा नियुक्त जिलाधिकारी देखेला। चीन की सीमा से लगल होवे के कारण अधिकतर क्षेत्र में भारतीय सेना के बाहुल्य दिखाई देला। कई क्षेत्रों में प्रवेश निषेध ह औरि लोग के घूमे के खातिर परमिट लेवे के परेला। सिक्किम में कुल आठ कस्बे एवं नौ उप-विभाग ह। यह चार जिले पूर्व सिक्किम, पश्चिम सिक्किम, उत्तरी सिक्किम एवं दक्षिणी सिक्किम हटे जेकर राजधानि क्रमश: गंगटोक, गेज़िंग, मंगन एवं नामची ह। यह चार जिला पुन: विभिन्न उप-विभागों में बाँटल गइल हटे। "पकयोंग" पूर्वी जिला के, "सोरेंग" पश्चिमी जिला के, "चुंगथांग" उत्तरी जिला के औरि "रावोंगला" दक्षिणी जिला के उपविभाग ह।
जीव जंतु औरी वनस्पति[सम्पादन]
सिक्किम हिमालय के निचले हिस्से में पारिस्थितिक गर्मस्थान में भारत के तीन पारिस्थितिक क्षेत्र में से एगो बसल ह। यहाँ के जंगल में विभिन्न प्रकार के जीव जंतु एवं वनस्पतियाँ मिलेला। अलग अलग ऊँचाई होवे के कारन से यहाँ ट्रोपिकल, टेम्पेरेट, एल्पाइन औरि टुन्ड्रा तरह के पौधा भी मिलेला। ऐइसन छोट इलाका में एइसन भिन्नता कम ही जगह पर मिलल जाला। The flora of Sikkim includes the rhododendron, the state tree, with a huge range of species occurring from subtropical to alpine regions. Orchids, figs, laurel, bananas, sal trees and bamboo in the lower altitudes of Sikkim, which enjoy a sub-tropical type climate. In the temperate elevations above 1,500 metres, oaks, chestnuts, maples, birchs, alders, and magnolias grow in large numbers. The alpine type vegetation includes juniper, pine, firs, cypresses and rhododendrons, and is typically found between an altitude of ३,५०० metres to ५,००० m. Sikkim boasts around ५,००० flowering plants, ५१५ rare orchids, ६० primulas species, ३६ rhododendrons species, ११ oaks varieties, २३ bamboos varieties, १६ conifer species, ३६२ types of ferns and ferns allies, ८ tree ferns, and over ४२४ medicinal plants. The orchid Dendrobium nobile is the official flower of Sikkim.
The Himalayan Black Bear The fauna includes the snow leopard, the musk deer, the Bhoral, the Himalayan Tahr, the red panda, the Himalayan marmot, the serow, the goral, the barking deer, the common langur, the Himalayan Black Bear, the clouded leopard, the Marbled Cat, the leopard cat, the wild dog, the Tibetan wolf, the hog badger, the binturong, the jungle cat and the civet cat. Among the animals more commonly found in the alpine zone are yaks, mainly reared for their milk, meat, and as a beast of burden. सिक्किम के पक्षी जगत में प्रमुख हते - Impeyan pheasant, the crimson horned pheasant, the snow partridge, the snow cock, the lammergeyer and griffon vultures, as well as golden eagles, quail, plovers, woodcock, sandpipers, pigeons, Old World flycatchers, babblers and robins. यहां पक्षि के कुल 550 प्रजाति अभिलिखित किअल गैल बा, जेमे से कुछ के विलुप्तप्रायः घोषित किअल गैल बा।
अर्थ-व्यवस्था[सम्पादन]
वृहत् अर्थव्यवस्थासंबंधी प्रवाह[सम्पादन]
यह सांख्यिके एवं कार्यक्रम कार्यान्वयन मंत्रालय द्वारा जारी सिक्किम के सकल घरेलू उत्पाद के प्रवाह के एगो झलक ह(करोड़ रुपय में)
साल सकल घरेलू उत्पाद
१९८० ५२
१९८५ १२२
१९९० २३४
१९९५ ५२० २००० ९७१
२००३ २३७८.६
२००४ के आँकड़ों के अनुसार सिक्किम के सकल घरेलू उत्पाद $४७८ मिलियन होवे के अनुमान लगाऐल गइल ह।
सिक्किम एगो कृषि प्रधान।कृषि राज्य ह्ते औरि यहाँ सीढ़ीदार खेत में पारम्परिक पद्धति से कृषि करल जाला । यहाँ के किसान इलाईची, अदरक, संतरा, सेब, चाय और पीनशिफ आदि के खेती करेले ।चावल राज्य के दक्षिण इलाके में सीढ़ीदार खेत में उगावेले। पुरा भारत में इलाईची के सबसे अधिक उपज सिक्किम में होला । पहाड़ी क्षेत्र होवे के कारण औरि परिवहन के आधारभूत सुविधाओं के अभाव से यहाँ कोई बड़ा उद्योग न ह । मद्यनिर्माणशाला, चर्म-उद्योग तथा घड़ी-उद्योग सिक्किम के मुख्य उद्योग ह । यह राज्य के दक्षिणी भाग में स्थित ह- मुख्य रूप से मेल्ली औरि जोरेथांग नगरों के । राज्य में विकास दर ८.३% ह्टे, जो दिल्ली के पश्चात राष्ट्र भर में सर्वाधिक ह।
इलायची सिक्किम के मुख्य नकदी फसल ह। हाल के कुछ वर्ष में सिक्किम के सरकार ने प्रदेश में पर्यटन के बढ़ावा देवे प्रारम्भ करले ह । सिक्किम में पर्यटन के बहुत संभावना ह औरि येहि के लाभ उठाके सिक्किम के अप्रत्याशित वृद्धि होएल ह। आधारभूत संरचना में सुधार के चलते, यह उपेक्षा करल जा रहल बा। ऑनलाइन सट्टेबाजी राज्य में एगो नए उद्योग के रूप में उभर कर आ गइल बा । "प्लेविन" जुआ, जेकरा के विशेष रूप से तैयार किएल गइल अंतकों पर परयोग करल जाला,राष्ट्र भर में बहुत वाणिज्यिक पराप्त भइल बा ।राज्य में प्रमुख रूप से ताम्बा, डोलोमाइट, चूना पत्थर, ग्रेफ़ाइट, अभ्रक, लोहा और कोयला आदि खनिजों का खनन करल जाला। जुलाई ६, २००६ के नाथूला दर्रा, जो सिक्किम के ल्हासा, तिब्बत से जोड़ला,इ के खुले से यह आशा जताव तरन कि एसे सिक्किम के अर्थव्यवस्था के बढ़ावा मिलि, भले वे धीरे-धीरे ही देखे के मिलि ।यह दर्रा, जो १९६२ में १९६२ भारत-चीन युद्ध।भारत-चीन युद्ध के पश्चात बंद कर दिहल गइल , प्राचीन रेशम मार्ग के एगो हिस्सा रहल औरि ऊन, छाल औरि मसालों।मसाला के व्यापार में सहायक करत रहल ।
परिवहन[सम्पादन]
सिक्किम में कठिन भूक्षेत्र होऐ के कारण इहा कौनो हवाई अड्डा अथवा रेल स्टेशन न हवे ।नजिक हवाईअड्डा बागदोगरा हवाईअड्डा, सिलीगुड़ी, पश्चिम बंगाल में बा। इ हवाईअड्डा गंगटोक से १२४ कि०मी० दूर मे बा । गंगटोक से बागदोगरा तक सिक्किम से हेलीकॉप्टर सर्विस द्वारा एगो हेलीकॉप्टर सेवा उपलब्ध बा। जेकर उड़ान ३० मिनट लम्बआ बा, दिन में केवल एक बार चलेला औरि केवल ४ लोगो के ले जा सकेला ।गंगटोक हैलीपैड राज्य मे एकमात्र असैनिक हैलीपैड बा । निकटतम रेल स्टेशन नई जलपाईगुड़ी में बा जोन सिलीगुड़ी से १६ किलोमीटर।कि०मी० कि दूरी मे बा । राष्ट्रीय राजमार्ग ३१A सिलीगुड़ी के गंगटोक से जोरेला । ई एगो सर्व-ऋतु मार्ग बाटे तथा सिक्किम के रंग्पो मे प्रवेश करे खातिर। पश्चात तीस्ता नदी के समानान्तर चलेला। बहुत सार्वजनिक अथवा निजी वाहन हवाई-अड्डे, रेल-स्टेशन तथा औरि सिलिगुड़ी के गंगटोक से जोरला । मेल्ली से आवे वाला एगो राजमार्ग शाखा पश्चिमी सिक्किम से जोरेला । सिक्किम के दक्षिणी और पश्चिमी शहर सिक्किम के उत्तरी पश्चिमी बंगाल के पर्वतीय शहर कलिम्पोंग औरि दार्जीलिंग से जोरेला । राज्य के भीतर चौपहिया वाहन लोकप्रिय हवे कहेकि ई राज्य के चट्टानी चढ़ाइयों के आसानी से पार करे में सक्षम होएला। छोटी बस राज्य के छोटे शहरों के राज्य औरि जिला मुख्यालयों से जोरेला। अभि एगो नया ऐरोपलेन के हवाई-अड्डा खुले वाला बा जो कि पाकयोन्ग मे बा।
जनसांख्यिकी[सम्पादन]
मानवजाती रूप से सिक्किम के अधिकतर रहेवाला निवासी नेपाली हवे, जो प्रदेश में उन्नीसवीं सदी में प्रवेश करले रहल । भूटिया सिक्किम के मूल निवासि में से एगो ह, जौन तिब्बत के खाम जिला से चौदवीं सदी में आइल रहल , औरि लेप्चा, जो स्थानीय मान्यतानुसार सुदूर पूर्व से आइले रहल मानल जाला । प्रदेश के उत्तरी तथा पूर्वी इलाकका में तिब्बती बहुत जादा मात्रा में रहेला । अन्य राज्यों से आके सिक्किम में रहे वाल में प्रमुख मारवाड़ी लोग बारन ।मारवाड़ी, जौन दक्षिण सिक्किम तथा गंगटोक में दुकान चलावेला आइल बारन ;बिहारी जो अधिकतर श्रमिक ह; तथा बंगाली लोग। हिन्दू धर्म राज्य के प्रमुख धर्म हवे जेकर अनुयायी राज्य में ६०.९% में ह । बौद्ध धर्म के अनुयायी २८.१% पर एगो बहुत बड़ अल्पसंख्या में ह । सिक्किम में ईसाइ के ६.७% आबादी हवे जेमे मूल रूप से अधिकतर लेपचा हवे जौन सब उन्नीसवीं सदी के उत्तरकाल में संयुक्त राजशाही रहल । अंग्रेज़ीधर्मोपदेशक के प्रचार के बाद ईसाई जात अपना लेलन । राज्य में कभी साम्प्रदायिक तनाव न रहल। मुसलमान के १.४% प्रतिशत आबादी के खातिर गंगटोक के व्यापारिक क्षेत्र में औरि मंगन में मस्जिद बनल हटे। नेपाली सिक्किम के प्रमुख भाषा ह । सिक्किम में प्रायः अंग्रेज़ी औरि हिन्दी भी बोलल औरि समझल जाला। यहाँ के अन्य भाषा मे भूटिया, जोङ्खा, ग्रोमा, गुरुंग, लेप्चा, लिम्बु, मगर, माझी, मझवार, नेपालभाषा, दनुवार, शेर्पा, सुनवार आदि भाषा आवेला जैसे, तामाङ, थुलुंग, तिब्बती, औरि याक्खा शामिल ह्वे। ५,४०,४९३ के जनसंख्या के साथ सिक्किम भारत के सबसे कम आबादी वाला राज्य ह, जेमे पुरुष के संख्या २,८८,२१७ हवे औरि महिला के संख्या २,५२,२७६ हवे । सिक्किम में जनसंख्या के घनत्व ७६ मनुष्य प्रतिवर्ग किलोमीटर ह पर भारत में सबसे कम ह । विकास दर ३२.९८% ह(१९९१-२००१)। लिंगानुपात ८७५ स्त्री प्रति १००० पुरुष हवे । ५०,००० के आबादी के साथ गंगटोक सिक्किम के एकमात्र महत्तवपूर्ण शहर हवे । राज्य में शहरी आबादी लगभग ११.०६% ह । प्रति व्यक्ति आय ११,३५६ रु० ह, जौन राष्ट्र के सबसे सर्वाधिक में से एगो हवे।
संस्कृति[सम्पादन]
सिक्किम के नागरिक भारत के सभी मुख्य हिन्दू त्योहार जैसे दीपावली औरि दशहरा,मनावे ले । बौद्ध धर्म के ल्होसार, लूसोंग, सागा दावा, ल्हाबाब ड्युचेन, ड्रुपका टेशी औरि भूमचू वे त्योहार ह्वे जो अपन-अपन समय मे मनावल जाला । लोसर - तिब्बती नव वर्ष लोसर, जौन मध्य दिसंबर में आवेला , ओकर दौरान अधिकतर सरकारी कार्यालय एवं पर्यटक केन्द्र हफ़्ता दिन के खातिर बंद रहेला । गैर-मौसमी पर्यटकों के आकर्षित करे के खातिर हाल में हि बड़ा दिन के गंगटोक में प्रसारित कियल जा रहल बा ।
हिन्दी संगीत भी येहा के लोग में अपन जगह बना लेले बा । विशुद्ध नेपाली रॉक संगीत, तथा पाश्चात्य संगीत मे नेपाली काव्य भी काफ़ी पर्सिध हवे । फुटबॉल एवं क्रिकेट यहाँ के सबसे लोकप्रिय खेल ह। नूडल मे आधारित व्यंजन जैसे थुक्पा, चाउमीन, थान्तुक?, फाख्तु?, ग्याथुक? औरि वॉनटन? सर्वसामान्य हवे । मःम, भाप से पकेला औरि सब्जि से भरके पकौडि़याँ, सूप के साथ परोसल जाला ई भैंसि के माँस अथवा सूअर के माँस से भि बनावल जाला । सुअर के माँस लोकप्रिय लघु आहार ह । पहाड़ी लोग के आहार में भैंस, सूअर, इत्यादि के माँस के मात्रा बहुत अधिक होवेला । मदिरा पर राज्य उत्पाद शुल्क कम होवे के कारण राज्य में बीयर?, विस्की?, रम? औरि ब्रांडी इत्यादि के सेवन करल जाला । सिक्किम में लगभग सभी आवास देहाती ह जौन मुख्यत: करा बाँस के ढाँचा पर लचीले बाँस के आवरण डाल के नानाये? जाला । आवास में ऊष्मा के संरक्षण करेके के खातिरी ऐकर उपर गाय के गोबर के लेप भी करल जाला। राज्य के अधिक ऊँचाई वाला क्षेत्र में अधिकतर लकड़ी के घर बनावल जाला।
राजनीति औरी सरकार[सम्पादन]
भारत के औरि राज्यों के समान, केन्द्रिय सरकार द्वारा निर्वाचित राज्यपाल राज्य शासन के प्रमुख ह । ओकर निर्वाचन मुख्यतः औपचारिक ही होला, तथा ओकर मुख्य काम मुख्यमंत्री के शपथ-ग्रहण के अध्यक्षता मे ही होला । मुख्यमंत्री, जेकर पास वास्तविक प्रशासनिक अधिकार होला, अधिकतर राज्य चुनाव में बहुमत जीते वाला दल अथवा गठबंधन के प्रमुख होवेला । राज्यपाल मुख्यमंत्री के परामर्श पर मंत्रीमण्डल नियुक्त करेला। अधिकतर अन्य राज्य के समान सिक्किम में भी एगोसभायी (एगोसदनी unicameral) सदन वाला विधान सभा ह । सिक्किम के भारत के द्विसदनी विधानसभा के दुनो सदनों, राज्य सभा तथा लोक सभा में एक-एक स्थान प्राप्त हवे । राज्य में कुल ३२ विधानसभा सीट ह जेमे से एगो बौद्ध संघ के खातिर आरक्षित ह् । सिक्किम उच्च न्यायालय देश के सबसे छोटा उच्च न्यायालय ह।
१९७५ में, राजतंत्र के अंत के उपरांत, कांग्रेस के १९७७ के आम चुनाव में बहुमत प्राप्त हुअल रहल । अस्थिरता के एगो दौर के बाद, १९७९ में, सिक्किम संग्राम परिषद पार्टी के नेता नर बहादुर भंडारी के नेतृत्व में एगो लोकप्रिय मंत्री परिषद के गठन हुअल । ऐकर बाद मे, १९८४ औरि १९८९ के आम चुनाव में भी भंडारी ही विजयी रहल । १९९४ में सिक्किम डॅमोक्रैटिक फ़्रंट के पवन कुमार चामलिंग राज्य के मुख्यमंत्री बनले। १९९९ औरि २००४ के चुनावों में भी विजय प्राप्त करले, ई पार्टी अभी तक सिक्किम में राज कर रही बा । येहा के लोग सिक्किम डॅमोक्रैटिक फ़्रंट के पवन कुमार चामलिंग के भगवान जैसन मानेला।
अवसंरचना[सम्पादन]
सिक्किम के सड़क बहुधा भूस्खलन तथा पास के धार द्वारा बाढ़ से क्षतिग्रस्त हो जाला, लेकिन फिर भी सिक्किम के सड़क अन्य राज्य के सड़क के तुलना में बहुत अच्हा हवे । सीमा सड़क संगठन(BRO), भारतीय सेना के एगो अंग इ सड़क के रखावालि करेला । दक्षिणी सिक्किम तथा रा०रा०-३१अ के सड़क अच्छी स्थिति में हवे काहे कि यहाँ भूस्खलन के घटना कम हवे । राज्य सरकार १८५७.३५ कि०मी० के वह राजमार्ग जौन सी०स०सं० के अन्तर्गत न आवेला,के रखवालि करेला । सिक्किम में अनेक जल विद्युत बिजली स्टेशन (केन्द्र) ह जौन नियमित बिजली उपलब्ध करेला , परन्तु संचालन शक्ति अस्थिर ह तथा स्थायीकारों(stabilisers) के आवश्यकता पड़त रहेला । सिक्किम में प्रतिव्यक्ति बिजली प्रयोग १८२ kWh ह । ७३.२% घर में स्वच्छ जल सुविधा उपलब्ध हवे, तथा अनेक धाराओं के परिणाम स्वरूप राज्य में कभी भी अकाल या पानी के कमी के परिस्थितियाँ उत्पन्न न होयल ह । टिस्टा नदी पर बहुत जलविद्युत केन्द्र निर्माणशील ह तथा उनका पर्यावरण पर प्रभाव एगो चिन्ता के विषय हवे।
पत्राचार[सम्पादन]
दक्षिण नगर क्षेत्र में अंग्रेजी, नेपाली औरि हिन्दी के दैनिक पत्र हवे । नेपाली समाचार-पत्र स्थानीय रूप से ही छपेला परन्तु हिन्दी तथा अंग्रेजी के पत्र सिलिगुड़ी में छप के आवेला। सिक्किम में नेपाली भाषा में प्रकाशित समाचार पत्र के मांग विगत दिन में बढ़ते जा रहल बा। समय दैनिक, हाम्रो प्रजाशक्ति, हिमाली बेला औरि साङ्गीला टाइमस् इत्यादि नेपाली समाचार पत्र गंगटोक से प्रकाशित होवेला जेमे हाम्रो प्रजाशक्ति राज्य के सबसे बड़ औरि लोकप्रिय समाचार पत्र हवे । अंग्रेजी समाचार पत्र में सिक्किम नाओ औरि सिक्किम एक्सप्रेस हिमालयन मिरर स्थानीय रूप से छपेला,तथा द स्टेट्समैन तथा द टेलेग्राफ़ सिलिगुड़ी में छपल जाला जबकि द हिन्दू तथा द टाइम्स ऑफ़ इन्डिया कलकत्ता में छपे के एगो दिन पश्चात् गंगटोक, जोरेथांग, मेल्ली तथा ग्याल्शिंग पहुँच जाला। सिक्किम हेराल्ड सरकार के आधिकारिक साप्ताहिक प्रकाशन ह । हाल-खबर सिक्किम के एकमात्र अंतर्राष्ट्रिय समाचार के मानकीकृत प्रवेशद्वार हवे । सिक्किम सें 2007-में नेपाली साहित्य के ऑनलाइन पत्रिका टिस्टारंगीत शुरु हो गैइल ह जेकर संचालन साहित्य सिर्जना सहकारी समिति लिमिटेड] करेला। अन्तर्जाल सुविधा जिला मुख्यालय में उपलब्ध ह परन्तु ब्रॉडबैंड सम्पर्क उपलब्ध न हवे तथा ग्रामीण क्षेत्र में अभी अन्तर्जाल सुविधा उपलब्ध न ह । थाली विद्युत-ग्राहक(Dish antennae) द्वारा अधिकतर घर में उपग्रह दूरदर्शन सरणि(satellite television channels) उपलब्ध हटे । भारत में प्रसारित सरणिय के अतिरिक्त नेपाली भाषा के सरणि भी प्रसारित किरल जाला। सिक्किम केबल, डिश टी० वी०, दूरदर्शन तथा नयुमा (Nayuma) मुख्य सेवा प्रदान करेला । स्थानीय कोष्ठात्मक दूरभाष सेवा प्रदाताओं(cellular phone service provider) के अच्छी सुविधा उपलब्ध हते जेमे भा०सं०नि०लि० के सुविधा राज्य-विस्तृत ह परन्तु रिलायन्स इन्फ़ोकॉम तथा एयरटेल केवल नगरीय क्षेत्र में हते । राष्ट्रिय अखिल भारतीय आकाशवाणी राज्य के एकमात्र आकाशवाणी केन्द्र हवे।
शिक्षा[सम्पादन]
साक्षरता प्रतिशत दर ६९.६८% ह, जो कि पुरुष में ७६.७३% तथा महिला में ६१.४६% ह। सरकारी विद्यालयों के संख्या १५४५ ह तथा १८ निजी विद्यालय भी हवे जो कि मुख्यतः नगर में ह। उच्च शिक्षा के खातिर सिक्किम में लगभग १२ महाविद्यालय तथा अन्य विद्यालय ह। सिक्किम मणिपाल विश्वविद्यालय आभियान्त्रिकी, चिकित्सा तथा प्रबन्ध के क्षेत्र में उच्च शिक्षा प्रदान करेला। वह अनेक विषय में दूरस्थ शिक्षा भी प्रदान करेला। राज्य-संचालित दुगो बहुशिल्पकेंद्र, उच्च तकनीकी प्रशिक्षण केन्द्र (Advanced Technical Training Centre) तथा संगणक एवं संचार तकनीक केन्द्र (Centre for Computers and Communication Technology) आदि आभियान्त्रिकी के शाखा में सनद पाठ्यक्रम चलावेले । ATTC (Advanced Technical Training Centre) बारदांग, सिंगताम तथा CCCT Computers and Communication Technology) चिसोपानि,नाम्ची में हवे। अधिकतर विद्यार्थी उच्च शिक्षा के खातिर सिलीगुड़ी अथवा कोलकाता जाले। बौद्ध धार्मिक शिक्षा के लिए रुमटेक गोम्पा द्वारा संचालित नालन्दा नवविहार एगो अच्छा केंद्र हवे।


text:
शुक्र ग्रह
शुक्र (अंग्रेज़ी:Venus) एगो ग्रह (Planet) जेवन सूर्य की ओर से बुध की बाद दुसरा नंबर पर बाटे। एह तरे ई बुध आ पृथ्वी की बीच में स्थित बा। ई सूर्य का चक्कर २२४.७ पार्थिव दिन में लगावेला।[१]
एकर आकार आ द्रव्यमान पृथ्वी से बहुत मिलत-जुलत बा जेवना कारन से एके पृथ्वी क बहिन भी कहल जाला। आसमान में ई चंद्रमा की बाद सभसे ढेर चमकीला प्राकृतिक चीज हउवे। ई अक्सर सबेर चाहे साँझ क लउकेला काहें से कि ई भीतरी ग्रह (Inner Planet) हवे आ सूर्य से बहुत दूर ना लउकेला। पृथ्वी से दूरबीन से देखला पर इहो चंद्रमा नियर घटत-बढ़त लउकेला।


text:
सूर्य
सूर्य अंग्रेजी (Sun) हमनी के सौरमंडल क मुखिया हवे. ई एगो प्रकाशमान तारा हवे जेवन सौरमंडल की केन्द्र में स्थित बा आ जेकरी चारो ओर हमनी क पृथ्वी आ सौरमंडल क बाकी ग्रह चक्कर लगावेलन. पृथ्वी पर होखे वाला लगभग सारा घटना सूर्य की प्रकाश की ऊर्जा से संचालित होला. सूर्य की प्रकाश से दिन होला आ सूर्य की प्रकाश से सारा ग्रह प्रकाशित होलें. सूर्य की प्रकाश से ऊर्जा के प्रकाश संश्लेषण की क्रिया द्वारा पेड़-पौधा भोजन (रासायनिक ऊर्जा) में बदल देलन जेवना क इस्तेमाल बाकी जीवजन्तु आहार श्रृंखला में एक दूसरा के खा के करेलन. आज हमनी क जेतना जीवाश्म ईंधन जइसे कि कोइला, पेट्रोल, पेट्रोलियम गैस इत्यादि क प्रयोग ऊर्जा प्राप्त करे खातिर करत बानी जा ई कुल सौर ऊर्जा क रूप हवे, एइसन सौर ऊर्जा जवन इतिहास में बहुत पहिले पेड़-पौधन द्वारा प्रकाश संश्लेषण की बिधि से रासायनिक ऊर्जा में बदल दिहल गईल रहे.
सामग्री
संरचना[सम्पादन]
सूर्य की अंतरतम क रचना कई परत में बाँटल जा सकेले.
क्रोड़[सम्पादन]
फोटोस्फीयर[सम्पादन]
क्रोमोस्फीयर[सम्पादन]
कोरोना[सम्पादन]
सौर कलंक[सम्पादन]
सौर पवन[सम्पादन]
सौर मास[सम्पादन]
{श्रेणी:भूगोल }


text:
"बराक ओबामा के जादुई व्यक्तित्व से ना सिर्फ हम, बल्कि सारा दुनिया प्रभावित बाटे। आ बिहार के एगो छोट शहर से हम उनका के एगो अइसन तोहफा देवे के कोशिस कइनी, जवन कि उनुकर सपना के अनुरुप बाटे। ओह बदलाव के सपना के, जवना के ऊ बात करत रहले अपना चुनाव प्रचार के दौरान। एगो अइसन समाज के सपना, जहाँ केहू जाति आ रंग से बड-छोट ना होई, बल्कि सबके अपना काम के बदौलत आगे बढे के मौका मिली..." रविकांत जी भोजपुरिया डॉट कॉम से एगो खास बातचीत में कहनी।
"ई शायद बराक ओबामा के असर ही रहे, जवन कि हमरा के बक्सर में होखला का बावजुदो ई किताब लिखे खातिर प्रेरित कइलस। एगो अइसन लइका जेकर माई आ बाबुजी अलग हो गइल, आ जेकरा नांव में हुसैन शब्द जुडल बा, का ओकरा से रउआ दुनिया के सबसे बड कुर्सी पर पहुँचे के अपेक्षा रख सकेनी? शायद ना, लेकिन इहे खास बा बराक ओबामा में, जवन कि उनुका के बाकी लोग से अलग रखेला। हम अपना किताब में उनुकर जिनगी के बहुत अनछूअल पहलुअन पर भी चर्चा कइले बानी", रविकांत जी कहनी।
“द हीरो ऑफ चेंजिंग वर्ल्ड: बराक ओबामा” नाम से अंग्रेजी में लिखल एह किताब में 300 से ज्यादा पन्ना में बराक ओबामा के बचपन से लेके उनुका राष्ट्रपति बनला तक के पूरा विवरण बाटे। मई महीना में प्रकाशित भइल एह किताब के एगो प्रति बराक ओबामा के भी डाक द्वारा भेजल गइल बा।
अपना लेखन का बल पर राष्ट्रीय स्तर पर पहचान बना चुकल रविकांत जी के वैश्विक आर्थिक मंदी, भारत-श्रीलंका संबंध, आ भारतीय विदेश नीति जइसन विषय पर कई गो किताब प्रकाशित हो चुकल बाडी सन। भारत-श्रीलंका संबंध पर उनुकर किताब के विमोचन तत्कालिन राष्ट्रपति शंकर दयाल शर्मा कइले रहन। लोक प्रशासन नांव से लिखल उनुकर किताब के विमोचन बिहार के राज्यपाल ए. आर. किदवई द्वारा कइल गइल रहे। एकरा अलावा विभिन्न साहित्यिक आ सामाजिक संस्थन द्वारा इनका के सम्मानित भी कइल जा चुकल बा।


text:
भगवान बुद्ध
भगवान बुद्ध (अंग्रेज़ी: Lord Buddha) जिनके गौतम बुद्ध, सिद्धार्थ गौतम, शाक्यमुनि आ खाली बुद्ध की नाँव से जानल जाला एगो संत-महात्मा रहलें आ उहाँ की शिक्षा की आधार पर बौद्ध धर्म अस्थापित भईल। इहाँ के जनम शाक्य कुल में लुम्बिनी नामक अस्थान पर भइल रहे जेवन शाक्य गणतंत्र क राजधानी रहे।
बुद्ध शब्द क अर्थ होला अइसन व्यक्ति जे के बोधि (मने ज्ञान) मिल गइल होखे आ बौद्ध धर्म में इहाँ के सबसे बड़ ज्ञान प्राप्त व्यक्ति मानल गइल बा आ सम्मासंबुद्ध अथवा सम्यकसम्बुद्ध कहल जाला। शाक्य कुल में जनम की कारण इहाँ के शाक्यमुनि कहल जाला। गौतम गोत्र में जनम भइल आ जनम की बाद नाँव सिद्धार्थ धराइल जेवना से इहाँ के नाँव सिद्धार्थ गौतम भइल। ज्ञान (बोधि) प्राप्त कइ लिहला पर बुद्ध, गौतम बुद्ध, महात्मा बुद्ध आ भगवान बुद्ध कहल जाए लागल। ज्ञान अथवा बोधि के सही स्वरूप के भाषा आ वाणी द्वारा वर्णन ना हो सकेला ओकरी ओर खाली इशारा भर कइल जा सकेला एही से गौतम बुद्ध के तथागत भी कहल जाला जेकर मतलब होला 'जे उहाँ पहुँच गइल होखे' या 'जे ओ (ज्ञान) के प्राप्त कइ लिहले होखे/प्राप्त हो गइल होखे'।
भगवान बुद्ध अपनी शिक्षा से मध्यम मार्ग क उपदेश दिहलीं जेवना क अर्थ होला इन्द्रिय सुख मे लिप्त रहला आ सारा इन्द्रिय सुख की निषेध की बीच के मार्ग। सामाजिक सांस्कृतिक रूप से बुद्ध भगवान के शिक्षा ओ समय की ब्राह्मण धर्म की खिलाफ़ एगो विद्रोह की रूप में भी देखल जा सकेला काहें से की ए नया धर्म में जात-पात आ कर्मकांड क विरोध कइल गइल आ ज्ञान प्राप्त करे खातिर आपन रास्ता खुद खोजे खातिर निर्देश दिहल गइल।
भगवान बुद्ध आपन शिक्षा जबानी उपदेश की रूप में पूर्वी भारत में भ्रमण क के पालि भाषा में दिहलीं जेवना क बाद में तिब्बत, चीन, जापान, श्रीलंका आ वतर्मान इंडोनेशिया आ थाईलैंड ले प्रचार-प्रसार भइल। आज भगवान बुद्ध क उपदेश माने वाला बौद्ध धर्म क अनुयायी लोग पूरा दुनिया में फइलल बा ।
सामग्री
ऐतिहासिक व्यक्ति की रूप में गौतम बुद्ध[सम्पादन]
ऐतिहासिक गौतम बुद्ध के जीवन के समय क निर्धारण कइल बहुत मुश्किल बा। काहें से कि उहाँ की जन्म आ मरला क कौनो निश्चित समय आ तारीख़ नइखे मालूम ज्यादातर बिद्वान लोग गौतम बुद्ध के जीवन ५६३ ई.पू. से ४८३ ई.पू. की बीच में मानेला। हालाँकि अबहिन कुछ दिन पहिले एगो संभावित बौद्ध अस्थान माया मंदिर के उत्खनन लुम्बिनी में भइल बा जेवना क तारीख ५५० ई.पू. से पहिले बतावल जात बा, अगर ई सही निकली तब गौतम बुद्ध क जीवन काल अउरी पीछे सरक जाई।
पारंपरिक स्रोत[सम्पादन]
पारंपरिक रूप से भगवान बुद्ध की जीवन की बारे में बुद्धचरित, ललितविस्तार सूत्र, महावस्तु अउरी निदानकथा नाँव की ग्रन्थ में मिलेला। ए सभ में बुद्धचरितम् सबसे पुरान बा जेवन दूसरी सदी के रचना मानल जाला ई एगो महाकाव्य हवे जेकर रचना अश्वघोष कइले रहलें। महायान परंपरा में ललितविस्तारसूत्रम् के रचना तीसरी सदी में आ महावस्तु के रचना चौथी सदी में भइल मानल जाला। धर्म्गुप्तक परंपरा में अभिनिष्क्रमण सूत्र सबसे बड़ आकार वाली जीवनी हवे आ एकर कई गी चीनी भाषा क अनुवाद मिलेला। निदानकथा श्रीलंका की थेरवाद परंपरा के ग्रन्थ हवे जेवना के रचना पाँचवीं सदी ईसवी में बुद्धघोष कइलें।
जातक कथा की रूप में बुद्ध की पिछला कई जनम के कहानी मिलेला जे में मनुष्य आ पशु पक्षी की रूप में बोधिसत्व के बार-बार जनम लिहला आ उनकी कार्य क वर्णन बा। जातक कथा के ज्यादातर हिस्सा के रचना चौथी सदी ईसवी में भइल मानल जाला।
जीवनी[सम्पादन]
जनम[सम्पादन]
ज्यादातर बिद्वान लोग गौतम बुद्ध क जनमभुईं कपिलवस्तु के मानेला जेवन दक्षिणी नेपाल में बा। एकरी अलावा नेपाले में लुम्बिनी (वर्तमान रुम्मिनदेई) की बारे में काफ़ी बिद्वानन के मत बा कि इहाँ भगवान बुद्ध के जनम भइल रहे। एकरी आलावा उत्तर प्रदेश में पिपरहवा आ उड़ीसा में कपिलेश्वर के भी बुद्ध भगवान क जनमभुईं साबित करे के कोशिश होला। ज्यादातर लोग इहे मानेला कि गौतम गोत्र की शाक्य क्षत्रिय राजा शुद्धोदन जेवन कपिलवस्तु के राजा रहलें आ महारानी महामाया देवी कि पुत्र की रूप में उहाँ के जनम भइल आ सिद्धार्थ नाँव धराइल।
कहानी की मुताबिक महारानी महामाया सपना देखली कि एगो सफ़ेद हाथी उनकी गर्भ में दाहिने ओर से प्रवेश करत बा। एकरी बाद गर्भवती रानी आपनी प्रसव खातिर नइहर जात समय लुम्बिनी नाँव की बन में लरिका के जनम दिहली। कहानी की मुताबिक राजकुमार के जनम पूर्णिमा के भइल जेवना के आज बुद्ध पूर्णिमा की रूप में मनावल जाला। कहानी इहो कहेले कि रानी के प्रसव की बाद मृत्यु हो गइल आ राजकुमार सिद्धार्थ के पालन-पोषन उनकर मौसी महाप्रजापति गौतमी कइली। ज्योतिषी लोग बिचार क के बतावल कि या त ई लरिका एगो चक्रवर्ती राजा होई या फिर भुत बड़ा संत-महात्मा।
प्रारंभिक जीवन आ बियाह[सम्पादन]
राजा शुद्धोदन अपनी ओर से सभ कोशिस कइलें की लरिका सिद्धार्थ के कौनो दुःख संताप की बारे में पता न चले आ ई महान राजा बने। राजकुमार सिद्धार्थ के बियाह सोलह बारिस की उमिर में यशोधरा से भइल आ ऊ एगो लरिका के भी जनम दिहली जेकर नाँव राहुल भइल। सिद्धार्थ उन्तीस बारिस कि उमिर ले राजकुमार के जीवन बितवलन।
महाभिनिष्क्रमण (संन्यास)[सम्पादन]
राजकुमार सिद्धार्थ एक दिन आपनी सारथि के ले के भ्रमण पर निकललें आ डहरी में उनके एगो द्ध व्यक्ति, एगो बीमार आदमी, एगो मृतक आ एगो सन्यासी देखाइल जेवना की बाद उनके संसार की दुखी रूप के परिचय मिलल। संसार की दुःख आ मरणशीलता के देखि के उनकर मन खिन्न हो गइल आ संसार की दुःख के कारण जाने खातिर आ जीवन क असली उद्देश्य जाने खातिर उहाँ के सन्यास ले लिहलीं। कहानी कहेले कि जब अपनी कंथक नाँव की घोड़ा पर चढ़ी के सारथि चन्ना की साथै राजकुमार महल से निकललें त देवता उनकी घोड़ा की टाप के आवाज हर लिहलें लोग जे से चुपचाप बिना पहरेदारन की जानकारी के ऊ बाहर निकल सकें। जीवन कि दुःख के परिचय पा के जीवन से बैराग आ सत्य की खोज में निकलला के बौद्ध कथा में महाभिनिष्क्रमण कहल गइल।
ज्ञान प्राप्ति[सम्पादन]
ज्ञान की खोज में सबसे पाहिले उहाँ के राजगीर गइलीं जहाँ के राजा बिम्बिसार के इ बात पता चल गइल। बिम्बिसार सिद्धार्थ के राजधानी आवे के नेवता दिहले लेकिन सिद्धार्थ मना क दिहलें आ कहले कि ज्ञान मिलला की बाद आपकी राज्य में सभसे पाहिले आइब। एकरी बाद उहाँ के योगी लोगन की संगत में जा के कठोर योग साधना कइलिन लेकिन ए से उहाँ के संतुष्टि ना मिलल। अलग अलग मार्ग पर साधना कइला की बाद भी उहाँके वास्तविक ज्ञान ना मिलल। फिर खुद से अपनी मार्ग के चिंतन-मनन-साधना आ ध्यान द्वारा शुद्ध करत करत एक दिन पूर्णिमा की दिने उहाँके 'मार-विजय' क के ज्ञान के प्राप्ति भइल। जहाँ उहाँ के ज्ञान मिलल ओ जगह के अब बोधगया कहल जाला आ जेवनी पीपर की पेड़ की नीचे उहाँ के ध्यान लगवले रहलीं ओ के बोधिवृक्ष कहल गइल। एकरी बाद सिद्धार्थ गौतम से उहाँ क बुद्ध कहाए लगलीं। कहानी में इहो वर्णन मिलेला कि कठोर साधना की बाद समाधी से उठला पर उहाँ के एगो गँवईं कन्या सुजाता की हाथ से खीर ग्रहण कइलीं जे से उहाँ के साथी कौण्डिन्य आ अउरी चार लोग ई सोच के कि इनकर साधना भंग हो गइल उहाँ के छोडि के चलि गइल लोग। बोधि प्राप्त कइला की समय उहाँ के उमिर ३५ बरिस रहे।
धर्मचक्रप्रवर्तन (पहिला उपदेश) आ संघ के अस्थापना[सम्पादन]
ज्ञान प्राप्त कइला की बाद महात्मा बुद्ध के दू गो व्यापारी लोग मिलल जेवन सबसे पहिले उहाँ के शिष्य बनल इन्हन लोगन के नाँव रहे तपुस्स आ भल्लिक मानल जाला कि ई दूनो लोग शिष्य बनत समय आपन केश मुंडवा दिहल आ ऊ अब रंगून की लगे श्वे दगां में मंदिर में रक्खल बा।
एकरी बाद महात्मा बुद्ध यात्रा करत मृगदाव (वर्तमान सारनाथ)में आ के अपनी पाँच शिष्य लोगन के पहिला उपदेश दिहलीं । महात्मा बुद्ध की एही पहिला उपदेश के धर्मचक्रप्रवर्तन कहल जाला। एही पाँच शिष्यन की साथ उहाँ के संघ के अस्थापना कइलीं आ ई पांचो शिष्य अर्हत् बनल लोग। एकरी बाद जे जे बौद्ध धर्म के अनुयायी बनल संघ में शामिल होत गइल आ संघ क बिस्तार होत गइल।
महापरिनिर्वाण[सम्पादन]
पैतीस बरिस की उमिर से अस्सी बारिस की उमिर ले लगभग ४५ साल भगवान बुद्ध घूमि-घूमि के भ्रमण करत आ शिक्षा आ उपदेश देत बितवलीं भ्रमण आ भिक्षा द्वारा जीवन यापन के चारिका कहल जाला।
महापरिनिर्वाण सूत्र की अनुसार ८० बारिस की उमिर में भगवान बुद्ध ई घोषणा क दिहलें की अब हम परिनिर्वाण के प्राप्त हो जाइबि (भौतिक देह के त्याग देइब)। एकरी बाद ऊ कुंद नाँव की लोहार की द्वारा भेंट कइल भोजन कइलें जेवन उहाँ के अंतिम भोजन रहल एकरी बाद उहाँ के तबियत खराब हो गइल। उहाँ के आनंद के बोला के कुंद के समुझावे के कहलीं कि ऊ ई मत समझे कि एकर दोष ओकरी पर पड़ी ए मे कुंद क कौनो दोष ना बा आ ई भोजन अतुल्य रहल ह।[१] कहानी ई कहेले कि परिनिर्वाण से पहिले बुद्ध ठीक हो गइल रहलीं आ सामान्य रूप से देह त्याग कइलीं। कुछ विद्वान लोग इहो कहेला कि उहाँके वृद्धावस्था की सामान्य लक्षण की अनुसार देह त्याग कइलीं आ ए में भोजन के दूषित रहल क कौनो बाति ना रहे।
कुशवती अथवा कुशीनारा (वर्तमान कुशीनगर) की बन में उहाँ के परिनिर्वाण के प्राप्त भइलिन आ अपनी शिष्य लोगन खातिर उहाँ के आखिरी वचन रहे कि 'सारा सांसारिक चीज नाशवान बा, अपनी मुक्ति खातिर बहुत ध्यान पूर्वक प्रयास करे के चाही' (पाली में : व्ययधम्मा संखारा, अप्पमादेन सम्पादेथा)। परिनिर्वाण की बाद उहाँ के दाह संस्कार क दिहल गइल आ उहाँ के अस्थि अवशेष अलग अलग जगह पर सुरक्षित रखल गइल।
भगवान बुद्ध क शिक्षा[सम्पादन]
मुख्य लेख: बौद्ध दर्शन
चारि गो आर्य सत्य[सम्पादन]
- दुःख
- दुःख समुदय
- दुःख निरोध
- दुःख निरोध क मार्ग
अष्टांगिक मार्ग[सम्पादन]
- सम्यक् दृष्टि
- सम्यक् संकल्प
- सम्यक् वाक्
- सम्यक् कर्मान्त
- सम्यक् आजीव
- सम्यक् व्यायाम
- सम्यक् स्मृति
- सम्यक् समाधि


text:
रिलीज आ रिलीज के बाद
- बिहार में पचासवाँ दिन का तरफ बढ़त बा दुश्मनी. निर्माता दुर्गा प्रसाद, निर्देशक राजकुमार आर पाण्डेय. मुख्य कलाकार दिनेशलाल यादव, विराज भट्ट, पाखी हेगडे, रिंकू घोष वगैरह.
- विनय आनन्द अभिनीत फिल्म त्रिनेत्र के बिहार में चउथका हफ्ता. निर्माता प्रतिमा डी मिश्रा. निर्देशक शाद कुमार. मुख्य अभिनेता विनय आनन्द, दिव्या द्विवेदी, पंकज केसरी वगैरह. कैमरामैन से निर्देशक बनल शाद आ इंजीनियर से एक्टर बनल धर्मेश खातिर ई बड़का उपलब्धि बा. धर्मेश के काम के सभत्तर सराहल जात बा. एही लोग के ना, एह फिल्म के मिलल सफलता एकरा के विनय आनन्द, पंकज केसरी, विजय लाल यादव, समर्थ चतुर्वेदी, सीमा पाण्डेय, दिव्या द्विवेदी, रुबी सिंह, पूजा सिंह सभका खातिर एह फिल्म के खास बना दिहले बा. फिल्म में अंडर वाटर फिल्मावल गइल आयटम डांस एकर एगो जानदार खासियत बा. सपना आ सीमा सिंह के डांस सभके नचा रहल बा.
- होत बा जवानी अब जियान ए राजा जी बिहार में चउथका हफ्ता. निर्माता सेवेन स्टार इन्टरटेनमेंट. निर्देशक अरविंद चौबे. मुख्य कलाकार विराज भट्ट, छोटू छलिया, रुबी सिंह वगैरह.
- साजन चले ससुराल के बिहार में धमाकेदार दुसरका हफ्ता. निर्माता आलोक कुमार. निर्देशक प्रेमांशु सिंह. मुख्य कलाकार खेसारीलाल यादव, स्मृति सिन्हा वगैरह. बतावल जात बा कि फिल्म के छपरा, सिवान, मीरगंज, मोतिहारी, डेहरी, सासाराम, आरा, बक्सर हर जगहा रिकार्ड कलेक्शन मिलल बा. निर्माता आलोक कुमार के ई लगातार सातवाँ सुपर हिट फिल्म हो गइल बा. एह सफलता पर आलोक कुमार के बधाई.
- हम हईं धर्मयोद्धा मुंबई में शान से रिलीज भइल. निर्माता नारायण सिंह गुड्डू. निर्देशक स्वप्निल मयंकर. मुख्य कलाकार सुदीप पाण्डेय, अविनाथ शाही, प्रिया शर्मा वगैरह. फिल्म शान से चलत बिया. एह पारिवारिक फिल्म में दू भाईयन के कहानी बा. बड़का भाई छोटका के शहर भेज के बड़का आदमी बनावे खातिर का का करत बा आ जब छोटका भाई बड़का आदमी बन जात बा त बड़का भाई के अपना कर्म के का फल मिलत बा, इहे देखावल गइल बा एह फिल्म में. प्रिया शर्मा आ कोमल ढिल्लो एह फिल्म के नायिका हईं जा.
रिलीज से पहिले सेंसर
- लड़ाई ल अँखिया ए लौण्डे राजा २४ जून के बिहार में रिलीज होखी. निर्माता निर्देशक रामाकान्त प्रसाद. मुख्य कलाकार पवन सिंह, विराज भट्ट, मोनालिसा वगैरह.
- १३ जून के मुंबई का स्टार हाउस में रंगबाज के स्पेशल स्क्रीनिंग कइल गइल. निर्माता एएससी डिजिटल. निर्देशक शिवराम यादव. मुख्य कलाकार हैदर काजमी, रानी चटर्जी, सीमा सिंह वगैरह.
- यादव पान भण्डार के तीन गो देश, भारत, मारीशस, आ त्रिनिडाड में एक साथ रिलीज कइल जाई. निर्माता जीतेश दुबे. निर्देशक अजय कुमार. मुख्य कलाकार मनोज तिवारी, गुंजन पंत, मनोज टाइगर वगैरह.
पोस्ट प्रोडक्शन
- प्राण जाई पर वचन ना जाई के पहिला कापी बाहर निकलल. निर्माता – महिपाल दास गुप्ता. निर्देशक – के॰डी॰. मुख्य कलाकार – रविकिशन, राजीव दिनकर, अक्षरा सिंह वगैरह.
- केहु हमसे जीत ना पाई के संपादन पूरा भइल. निर्माता डा॰वजाहत करीम आ डा॰सुरहित करीम. निर्देशक एम आई राज. मुख्य कलाकार रविकिशन, रिंकू घोष, सुशील सिंह वगैरह.
- राम लखन में एगो अउरी गाना जोड़ल गइल. निर्माता राजकुमार दहिमा. निर्देशक इकबाल बख्श. मुख्य कलाकार सुशील सिंह, अनारा गुप्ता, सोम यादव वगैरह.
- ज्वाला मण्डी – एक प्रेम कहानी में एगो अउरी गाना जोड़ल गइल. निर्माता राजू सिंह. निर्दशक जगदीश शर्मा. मुख्य कलाकार रविकिशन, रानी चटर्जी, अवधेश मिश्रा वगैरह.
- मल्ल युद्ध के डबिंग पूरा हो गइल. निर्माता सुनील चौहान, निर्देशक चाँद मेहता. मुख्य कलाकार रविकिशन, रानी चटर्जी, शुभम तिवारी.
- पियवा बड़ा सतावेला के पोस्ट प्रोडक्शन के काम चल रहल बा. निर्माता विनोद गुप्ता आ अंकित शाह, निर्देशक राजकुमार आर पाण्डेय. मुख्य कलाकार रविकिशन, विराज भट्ट, रानी चटर्जी, कृशा खंडेलवाल वगैरह. एह फिल्म में रविकिशन आ विराज भट्ट के जोड़ी पहिला बेर आ रहल बा. फिल्म के निर्माता विनोद कुमार भोजपुरी सिनेमा के पहिलका अवार्ड के संस्थापक हउवें. रविकिशन के पूरा उमेद बा कि उनुकर आ निर्देशक राजकुमार पाण्डे के ई फिल्म “देवरा बड़ा सतावेला” जइसन कमाल कर के देखाई.
- निरहुआ मेल के संपादन पूरा हो गइल. निर्माता के एस साईं बाबा, निर्देशक जी सुबब्बाराव. मुख्य कलाकार दिनेशलाल यादव, पाखी हेगडे, मनोज टाइगर वगैरह.
- सईंया ड्राइवर बीबी खलासी के मिक्सिंग हो रहल बा. निर्माता अनुज गुप्ता निर्देशक अंजनी कुमार. मुख्य कलाकार कुणाल सिंह, रिंकू घोष, अवधेश मिश्रा वगैरह.
शूटिंग
- तुलसी बिन सुना अँगनवा के स्टार्ट टू फिनिश शूटिंग पूरा भइल. निर्माता आर॰बी शर्मा. निर्देशक शैलेश श्रीवास्तव. मुख्य कलाकार विनय आनन्द, मोनालिसा, एस एम जहीर वगैरह.
शूटिंग से पहिले
- पिछला दिने निर्माता बी के सिन्हा के फिल्म तकदीर के संगीतमय मुहुर्त कुणाल सिंह का हाथे नारियल तूड़वा के करावल गइल. अशोक घवाहिल का संगीत पर उदित नारायण का आवाज में गाना रिकार्ड करावल गइल. फिल्म के निर्देशन कमर हाजीपुरी करीहे.
- धक धक धड़के जियरा हमार के मुहुर्त करावल गइल. निर्माता रविशंकर ज्योति के कहना बा कि एह फिल्म में बिहार के मुख्यमंत्री नीतीशो कुमार लउकीहे. फिल्म के कहानी के नायक दू भाई के किरदार मोहन राठौर आ आलोक कुमार करीहे आ रानी चटर्जी के मुख्य भूमिका रही.
- रिंकू घोष अंधा कानून खातिर नायिका साइन भइली. एह फिल्म में कादर खान पहिला बेर भोजपुरी में आइल बाड़े. नायक मनोज तिवारी. एह फिल्म में मशहूर नृत्य निर्देशक गणेश आचार्य पहिला बेर मनोज तिवारी के निर्देशित करीहें.
रिंकू घोष आ मनोज तिवारी छह साल बाद एक साथ कवनो फिल्म मे काम करे जा रहल बा लोग. एहसे पहिले ई जोड़ी “दरोगा जी आई लव यू” आ “सौगंध” जइसन हिट फिल्म दे चुकल बा. सौगन्ध साल २००५ में रिलीज भइल रहे आ एह जोड़ी के खूबपसन्द कइल गइल रहे.
- नंबर वन निर्देशक राजकुमार पाण्डेय नंबर वन खलनायक संजय पाण्डे के एक बेर फेर अपना फिल्म खातिर साइन कइले बाड़न. दुनु जने एह बेर नौंवा हाली एक साथ काम करे जा रहल बा.
चलते चलत इहो जान ली
- हालही में जब वोडाफोन कंपनी अपना गाहकन के अपना चहेता स्टार से बितयावे खातिर एगो स्पेशल सेवा स्टार टॉक के शुरुआत कइलसि त मनोज तिवारी से बतियावे खातिर एके घंटा में दू लाख लोग फोन कर दिहल. अब अतना लोग से अतना कम समय में त नाहिये बतियावल जा सकत रहे से चुनिंदा बीस लोग के बात करे के मौका मिल पावल आ बाकी लोग के एह बात के आडियो सुन के संतोष करे के पड़ल. मनोज तिवारी से बतियावे वालन में हर उमिर के लोग रहे. बतावल जात बा कि पिछला बेर अइसने एगो कार्यक्रम में एगो दोसर सुपर स्टार से बतियावल चाहे वालन के संख्या तीने हजार तक चहुँप पावल रहे.
- महेश पाण्डे के शादी २४ जून के बनारस में होखे जा रहल बा. छोटका परदा पर कहानी घर घर की, क्योंकि सास भी कभी बहू थी जइसन धारावाहिक लिख लिख के एगो नया ट्रेंड शुरु करे वाला महेश पाण्डे ३३२ मुंबई टू इण्डिया, गब्बर सिहं, हम बाल ब्रह्मचारी तू कन्या कुँआरी जइसन फिल्मन के निर्माण आ निर्देशनो कर चुकल बाड़े. महेश पाण्डे के शादी बनारस के कन्या मधु का साथे होखे जा रहल बा आ एह शादी में भोजपुरी सिनेमा के बहुते लोग मौजूद रहेवाला बा.
- टी सीरीज से औलाद के म्यूजिक रिलीज भइल. निर्माता दिनेश लाल यादव निरहुआ, निर्देशक असलम शेख. मुख्य कलाकार निरहुआ, प्रवेशलाल, पाखी हेगडे, शुभी शर्मा वगैरह.
- पटना के रहेवाला राहुल खान भोजपुरी फिल्म में कलाकार का रुप में आपन कैरियर शुरु कइले बाड़े. बाबूजी के मन रहे कि बेटा इंजीनियर बने त ऊ बन गइले. बाकिर साथही एक्टिंग करे के सपनो जिन्दा रखले. रविकिशन अभिनीत फिल्म “युद्ध हथकड़ी” के शूटिंग में राहुल खान हालही में शामिल हो के लवटल बाड़न.
(स्रोत – प्रशान्त निशान्त, शशिकान्त सिंह, समरजीत, उदय भगत, व अन्य)


text:
पृथ्वी नारायण शाह
पृथ्वी नारायण शाह नेपाल के एगो छोट पाहडी राज्य गोरखा के राजा नरभुपाल शाह तथा रानी कौसल्यावती के लैका रहलन । बि.सं. १७७९ मेँ इनकर जनम भईल रहल । बि.सं. १७९९ मेँ बीस बरस के उमर मेँ पृथ्वीनारयण शाह गोरखा के राजा बनल रहलन। ई आधुनिक नेपाल के जनमदाता हउवन ईहे के छोट छोट राज्यन मेँ विभाजीत नेपाल के एकिकृत करे के शुरुवात कईनी, नेपाल प्राचिन काले से एकिकृत होकर के विभाजित हो जात रहल। अईसे त पृथ्वी नरायण शाहो से पहिले उपत्यका के राजा यक्ष मल्ल, पाल्पा के राजा मणीमकुन्द सेन आ जुम्ला के राजा जितारी मल्ल के बेरा भी एकीकरण भईल रहल बाकी एकीकृत नेपाल के ऊपर उल्लेखित राजा लोग ढेर दिन तक बचा के ना रख सकलन जा आ चाहे अपन भाई बेटवन मेँ आपन जिवनकाले मेँ बाँट के चल गईलन जा। लेकिन पृथ्वी नारायण शाह जब एकीकरण शुरू कईलन त नेपाल के फेर विभाजन हो ना देहलन आ जोगा के रखे खातिर सभन के सिखा गईलन ।
पृथ्वी नारायण शाह आधुनीक नेपाल के नीँव गाड़ के गईलन आ छोट छोट क्षेत्र जैसे (भिरकोट,कास्की,लम्जुंग गोरखा) मेँ राज करत शाहवंश के पुरे नेपाल के राजवंश मेँ बदल देहलन। बि.सं. १८३१ मेँ पृथ्वी नारायण शाह ५२ वर्ष के उमर मेँ देहान्त कर गईलन तबो नेपाल एकिकरण अभियान उनकर पतोह रानी राजेन्द्र लक्ष्मी, लैका राजकुमार बाहदुर शाह सब मिलकर के आगे बढवलन। नेपाल एकिकरण अभियान के पुर्णविराम उनकर परनाती राजा गिर्वाण युद्ध विक्रम शाह के समय मेँ भईल नेपाल अंग्रेज युद्ध जेकरा के एंगलो-नेपाल युद्ध (१८१४–१६) के बाद भईल।
उक्त युद्ध मेँ नेपाल आपन सार्वर्भौमिकता त बचा लेहलख बाकी बिशाल नेपाल के क्षेत्र जेमे पश्चिम क्षेत्र मेँ हाल के भारत के उतराखंड राज्य , हिमाचल राज्य तथा पंजाब के छोट छोट पहाड़ी क्षेत्र आ सतलज नदी पार के पहाडी राज्य तक रहे त पूरब मेँ दार्जिलिङ, से लेके टिष्टा नदी तक तराई आ पहाडी भू भाग ब्रिटिस इस्ट इण्डिया कम्पनि सरकार के सुगौली सन्धि के अन्तर्गत देवे के पडल। सिक्किम के उपर नेपाल के अधिकारो खतम हो गईल। बाकी अंग्रेज लोग नेपाल के १८२२ मेँ मेची से राप्ती तक तराई तथा प्रथम राणा प्रधानमन्त्री जंगबहादुर के काम से खुश होके राप्ती से महाकाली के बिच के तराई भू भाग १८६० मेँ वापस लौटा देहलख।


text:
एक भोजपुरीया जवान की डायरी
ऊहाँ से ईहाँ तक के किस्सा कहानी
Thursday, March 16, 2006
समय वाकई बदलऽता. बताईं ना देखते देखते बुझाता जे होली भी गायब हो जाई गाँव से. पिछला साल गईल रहनी घरे होली मनावे - एतना निराशा भईल देख के हिसाब-किताब; एहसों तऽ साफ दिल टूट गईल.
जरी से ही बाहर रहते-रहते आपना खतिरा तऽ अईसन कौनो बात नईखे. अरे हम अपना केतना बेर रहबे कईनी ? लेकिन एगो बात रहे जे आदमी याद रखे, सोच के मन करे वापस जाए के. जे भी पाच-सात बेर मौका मिलल हर बेर एक जिदंगी भर याद रहे वाला अनोखा अनुभव भईल. अब कौनो कुछो ना होखी. एह साल पूरा फागुन एको रात
फगुअई ना गईलख लोग गाँवे. पता चलल जे होली के दिन भी कौनो धुराबाजी ना भईल, केहु भांग पी के ना मताईल, कौनो किस्सा ना बनल, एको मंडली ना निकलल, जे कादो बूंदा-बांदी होत रहे. अरे फगुआ मे पानी से डर!!!! आधा दुनिया दूर ईहाँ दिल टूट गईल.
लेकिन बात बा जे आदमी कोसो तऽ केकरा कोसो. जईसन हिसाब किताब बा गाँव से सब रस आ मस्ती वाला लोग तऽ धीरे-धीरे बाहर निकलल जाता तऽ परंपरा कहाँ से बाचल रही. सोचला पर दुख हो जाला लेकिन वस्तुस्थिती तऽ ईहे हवे जे एक बेर गाँव छोडला पर वापसी ना होखे. परदेश से लोग वापस आवत रही अपना देश में लेकिन शहर से गाँव मे पुनर्वास कहाँ भईल बा कईहो. अच्छा भगवती के कृपा से हम जाएम वापस कईहो...
Monday, March 06, 2006
चाचा बुश आ के चल गईले. खूब गारी सुनले आ खूब वाह-वाही भी लूटले. ऊ तऽआपन काम कईले आ खुशी-खुशी अपना घरे गईले लेकिन कुछ बेहूदा लोग उनका विरोधमे प्रदर्शन करत-करत आपना मे ही कटृम-कटाई कर लेहलख. जय प्रजातंत्र.प्रजा के पूरा अधिकार बा बेवकूफी करे के.
देख के हँसी आ गईल लेकिन ई ससुरा काँम्यूनिष्टवा साला सब के बताईं तऽ.... जहिया देश बम फोड़लख तहिया विरोध कईले आ आजू देश के हथियार बचावे ला प्रर्दशन मारऽताड़े सन. हद हो गईल बा. एह साड़न से भी जादे खतरनाक बा केहू. सब कामरेडन के पकड़-पकड़ दू-दू सोटा चूतड़ पर लगावे के चाही. नमूना सन कहीं के. खैर, भौंकऽ सन. बुश के भी चाहत रहे थोड़ा गरमाईल प्रदर्शन. ना तऽ ओह बेहूदवा के भी बुझाए लागी जे ऊ वाकई दुनिया के नेता हवे. आदमी आ नेता - दूनो बहुत घटिया हवे लेकिन हमनीं के देश खतिरा बढिया ही कईले बा. अरेकेतना बम चाहीं देश बचावे ला... आठ गो बढले बा रिएक्टर बाचल... ओही मेसे निकलल बम केतना दिन ले सड़ी.
हमार गाँवे आम के उपज बढिया होला. लईकाही से ही आदमी गरमी के ईंतजारी आम खतिरा करे. ईहवा के तऽ आम छुए के मन ना करे. खाटी पन-टिटोड़ मेक्सिकन आम में कहाँ मजा बा अपना ईहाँ के जर्दा आ सुकुल के. बुश साहब के अईला पर ईहो भईल. आशा बा जे एक-डेढ साल मे कुछ आपन तरिका के आम में चोभा मारे के मिली. लार टपकावत बईठल बानी तब ले.
Tuesday, February 28, 2006
अनुनाद जी के टिप्पणी देखनी २३ जनवरी के पोस्ट मे. बहुत बढिया सवाल
उठऽईले..'लेकिन रौरा जैसन जवान के रहते का इ सफल होखे पाई ?'.
बहुत शर्मिदंगी के साथ स्वीकार करे के पड़ऽता भाई जी जे हमनी जईसन जवान लोग
कुछ ना कर पईलख. आपन-आपन सहूलियत मुताबिक हमनी सब केहू मूस-दौड़ मे लागल
बानी आ बात बा जे एह चक्कर में व्यक्ित-विशेष अपना स्तर पर भले ही जे
कर ले, सामूहिक स्तर पर बदलाव के कौनो आशा भी बाकी ना रहे. हमनी के समाज
मे बुद्धी आ विद्या के कौनो कमी नईखे; आ आर्थिक स्तर पर भी हम आशावान
बानी जे समय सुधरी. लेकिन हमरा कौनो आशा नईखे जे हमनी के समाज कईहो
सुधरी. एक भी जबरदस्त प्रयास हम नईखी देखत मानसिकता बदले के. प्रजातंत्र
के त ई खूबी हवे जे हर नेता मे प्रजा झलकेला. बात तऽ सही ही बा जे चोरी,
चुहाडी, चापलूसी के बोलबाला बा अपना समाज मे आज आ एही समाज से नू हउए सन
- छीताड़ देवेले जबे मौका मिलेला.
अब देखीं जे ई सब हवा मे बतकही से का उखडे़ वाला बा, काम चाहीं कुछ. जे
भी कबो बाहरा मे रहल बा, ओकरा बतावे के कौनो जरूरत ना होखे के चाही जे का
कमी बा हमनी के घरे. आ ईहे कमी के अहसास से ताकत ले लेवे आदमी तऽ केतना
कुछ हो जाई. बहुत जादे त्याग त ना हो पाई लेकिन लागल बानी फेर मे जे
केहुलेखा कुछ काम हो जाए आपन गाँव-जवार खतिरा. एक गाँव के भी मानसिकता
बदल देहेम तऽ जमाना जीत लेहेम. समय बदलता, जमाना भागता, देखीं भगवती के
कृपा से एक समय जरूर आई जब हमनी के भी माथा ऊठी आपन नेतवन पर; आज के हालत
तऽ वाकई बहुत गर्व देवे-वाला नईखे.
Tuesday, February 21, 2006
आज अंतर्राष्ट्रीय मातृभाषा दिवस हवे. सबके एह दिन के शुभकामना. शायद शुकुल जी कहले रहलन जे आपन भाषा छोड़ के दोसर भाषा के बढावल तऽ अईसन भईल जईसे आपन महतारी के छोड़ के पड़ोसी के सेवा कईल. बहुत पुरान सपना बा जे भोजपुरी मे एगो उपन्यास लिखेम. आज सपना ईहवा लिख देहनी तऽ आशा बा जे एकदिन किताब-वो लिखा जाई.
Friday, February 17, 2006
जिंदगी मे विरोधाभास के कमी ना रहल कहियो. बताईं ना लईकाही आदमी पहाड़ पे बितऽवलख तबो ऊँचाई से डर लागेला. ई साला बिन माथा-गोड़ी के डर से जिंदगी परेशान बा. गईल रहनी राँकी-माऊटेंन पर स्कीईगं करे एक बेर फेर. सोचले रहे आदमी जे अबकी त साफ डर निकाल देवे के बा. एकदमजी-जान लगा के चढत गईनी एक लिफ्ट से दोसरा लिफ्ट पर - शुरु कईनी बिगिनर्स से आ ईंटरमिडियट ले जात जात बुझा गईल जे ई साला एतनाआसानी सेजाए वाला मर्ज ना हवे. २५ बेर से जादे बईठला के बाद भी साला जईसे लिफ्टके ऊँचाई २०-२५ फुट से ऊपर होखे हमार होश गायब होखल शुरु हो जाए. केतनाकोशिश कईनी मन के समझावे के लेकिन ई साला डर कहा जाला. पहिले भी कई बारकोशिश कईले बानी लड़े के लेकिन अब बिश्वास हो गईल बा जे ईलाज करावे केपड़ी. जिदंगी मे गर आदमी एक बेर चिड़ई खानी उड़ के ना देखलख तऽ का मजाभईल जियला के.
खैर, स्कीईंग तऽ जे भईल से भईल, मजा खूब आईल. बहुत दिन बाद मौका मिलल८-९ के ग्रुप मे बकवास करे के. जड़ीए से होस्टल मे रहला से आदत बिगड़गईल बा बडका-बडका ग्रुप मे ठठ्ठा करत आ अब वईसन जमात ना मिले त कबो-कबो कउचेला.
आजकल ईटली मे विंटर ओलपिंक चलऽता. देखनी कुच दिन पहिले जे आपन भारत से भी४ जना पहुँच गईल बाड़े. देख के एक मिनट खतिरा खुशी भईल लेकिन फेर दिमागजरे लागल. बहुत निराश कईले बा ई आपन देश. दिन रात बाहरा मे आदमी एक मौकाखोजत रहेला जे ई फिरंगीयन के सामने एक बेर देश के नाम पर माथा उठ जाये.सौभाग्य के बात हवे जे पाकिस्तान चाहे बांग्लादेश मे जनम ना भईल.
Monday, January 23, 2006
आज नेताजी के १०९वा जन्मदिन हवे. कुछ नेता रहले ऊहो. 'तुम मुझे खून दो, मैं तुम्हे आजादी दूँगा' के नारा से हम भले ही पूरा मेल ना बैठाईं लेकिन कहे वाला मरद रहे से तऽ ना नकारेम. आपन समाज के हाल अईसन हो गईल बा जे हमनी के लगे बहुत कमी बा मरद हीरो लोग के. अब कारण जि भी होखो, वस्तुस्थिति तऽ ईहे हवे जे हमनी के अधिकतर महान लोग (आदमी, भगवान नाही)बाहुबल से दूर जाके ही महान बनल बा. दरिद्रनारायण के उपासक समाज के ईहे शायद सबसे बड़ा खूबी आ सबसे बड़ा त्रासदी भी रहल बा. गाँधी, बुद्ध, तुलसीदास के एह देश मे जहाँ अशोक तक के नाम युद्ध से दूर भागला खतिरा लेहल जाला, एक अगुआ भईल जे देश खतिरा लड़े के सोचलख आ लड़लख भी. गाँधी बाब जे करलन से करलन - आजादी देवऽईलन, कुछ हद ले समाज सुधारलन आ थोड़-बहुत एक दिशा भी प्रदान कईले; लेकिन कहियो बापू के नाम सुन के सीना ना चौड़ा होखे - ई एगो अईसन सम्मान बा जे हर भारतीय सुभाष बोस आ भगत सिंह जईसन खतिरा ही रखेला. तीन गो कमीशन बईठल आ केतना तीन-पाँच बतकही भईल लेकिन आज ले सरकारी तौर पे पता ना चलल जे नेताजी कब आ कईसे मुअले. भारत-रत्न के सम्मान मे भी दागे लागल रह गईल.
खैर, हमरा ना उम्ंमीद बा जे अभी ले जीअत होखिहन. भगवान शांती दऽस वीर के आत्मा के. पुरनका नेता लोग के जन्मदिन आ पुण्यतिथी भी अपना मे एगो काम करबे करेला - याद देला देवेला जे एक समय ओईसनो रहे.आज के तऽ ई हाल बा जे, जौन काँग्रेस के एतना महान-महान लोग सींचलख ओकर अईसन हाल भईल बा जे का कहल जाओ. बताईं ना ई अधिवेशन चलता ससुरन के आ ई सब नेतवन सब मिल के एगो काल्ह के लवंडा के माला पहिनावऽ ताडे सन. बताईं जावाहर लाल के खानदान के बेटा हवे तऽ का ससुरा भगवान हो गईल. हद हो गईल साला बेशरमी आ चापलूसई के... जा हो जवाहर लाल... कईसन ई लड़ी लगईलऽ हो. ई साला हरामखोर मउगा नेतवन सब के देख के आपन मुड़ी कूच लेवे के मन करेला. साला हद हो गईल ई ता. जईहा चाचा केसरी के हटा के राजीव के मुसमात के सीदे अध्यक्ष बनऽईले तईहे माथा फोड़ लेहले रहनी हम तऽ; आज बुझाता जे थूक के डूबे के पड़ी.
Thursday, January 05, 2006
कहल जाला जे अंत भला तऽ सब भला. बढिया से गुजर गईल साल. जाते-जाते नानी माँ के भी ले गईल. दू साल से जादे ईंतजार कईली बेचारी बिछौना पर, बिना सुध-बुध के, पडल. नानी माँ पुरानका जमींदारी मानसिकता के रहली आ नयका जमाना मे हमेशा कुछ ना कुछ से खिन्न रहस, भगवान के घरे जरूर थोड़ा चैन मिली. लईकाही में ही हम चल गईनी नानी संगे रहे आ ऊहाँ से सीधे होस्टल. आज जब सोचऽतानी तऽ बुझाता जे आपन महतारी से जादे नानी के किस्सा याद बा. हमनीं के खेलत-कूदत अगर गिर जाईं सन तऽ नानी पहिले चेहरा देखस आ अगर चेहरा पे बारह बाजल देखाई देवे तब तऽ धरती के दू-चार लात लागे, लेकिन अगर जे देह पे चोट के निशान आ आँख मे लोर के निशान ना मिले, तऽ डाँट, चाहे कबो-कबो दू थोपी भी, गिरे वाला के सहे के परे. ई बात कौनो तरिका से हमार ममेरी बहिन के मालूम हो गईल रहे आ पूरा लईकाही हम एह बात से खिसियाईल रहनी जे हमरे काहे डाँट परे, गुड्डी के काहे ना. आजन्म वैष्णव, नानी माँ कईहो प्याज लहसुन ले ना खईली, लेकिन जब ले उनका ताकत रहे चौका मे बाकी सब केहू के तरकारी खतिरा पिआज उनके हाथ से कतराईल. नानीमाँ के हाथ के लिट्टी, भंटा के चोखा, मकई के पिठ्ठी, मालपुआ, तरुआ, टमाटर के भरुआ तरकारी ईत्यादी खात बने.
मात्र एक शिकायत रह गईल नानी से - बहुत बेकार नाम धर देहलू. बतावऽ तोहरा शायद अंदाजा ना रहे लेकिन कौनो बढिया, आसान नाम रहित त ई दोसर देश मे सब नाम के केवल पहिलका अक्षर से नानू बोलऽईतन सन. लेकिन जान लऽ जे तोहार देहल नाम हवे एही से ना बदलनी आज ले ना ही कईहो बदलेम, जिंदगी भर रह जायेम चिढत-कुढत. ईहो बात बा जे ई शपथ लिखाई के नाम पर लागू ना होखी - ऊ हमार आपन रही, माफ करिहा.
माता के भी माता रहलू,
लेकिन सबसे जादे तू ही करलू-
नाम देहलू, होश देखईलू,
चले-रहे के भी सिखईलू.
चलनी, रहनी, नाम बढईनी
तोहार ऋण से उऋण ना भईनी.
सादा जीवन, उच्च विचार,
अपना से आगे आपन परिवार -
जबले जिएम हमहूँ चलेम
देखावल कुछ रस्ता तोहार.
Archives
October 2005
November 2005
December 2005
January 2006
February 2006
March 2006


text:
उदयपुर के महाराणा मेवाड़ विद्या मंदिर के सालाना पुरस्कार वितरण समारोह में स्कूल के विद्यार्थियन के संबोधित करत भारत के थल सेना प्रमुख जनरल वीके सिंह लड़िकन के सेना में शामिल होखे के प्रेरणा दिहले. स्कूल प्रबंधन के बधाई देत सेना प्रमुख कहलन कि ‘मैनेजमेंट अपना स्कूल के विद्यार्थियन के समहर विकास खातिर जइसन शैक्षणिक कार्यक्रम बनवले बा वइसन माहौले मे तइयार लड़िकन खातिर सेना एगो शानदार कैरियर होखी.’
जनरल वीके सिंह कार्यक्रम के मुख्य अतिथि रहलन. कार्यक्रम के शुरूआत में माता सरस्वती आ विनायक गणेश के प्रतिमा पर माल्यार्पण करत घरी श्रीजी महाराज अरविन्द सिंह मेवाड़, महारानी साहिबा विजया राजकुमारी मेवाड़, महाराज कुमार लक्ष्यराज सिंह मेवाड़ आ स्कूल के प्रिंसिपल संजय दत्त मौजूद रहनीं.
स्कूल के विद्यार्थी सेना प्रमुख के स्वागत में गणेश वंदना प्रस्तुत कइले एकरा बाद इंस्ट्रूमेंटल संगीत, हम करें राष्ट्र आराधन गान. वगैरह अनेके देशभक्ति वाला कार्यक्रम पेश कइलन. आ सेना प्रमुख योग्य विद्यार्थियन के पुरस्कृत कइलें.
कार्यक्रम के समापन राष्ट्रगान क साथे भइल.
(स्रोत – एच.एस.कम्युनिकेशन)


text:
रवि किशन भोजपुरी सिनेमा के ऊ स्टार हउवें जे सोना का तरह संघर्ष का आग में तप के कुंदन बन गइले. भोजपुरी सिनेमा में अपना दस साल के सफ़र में ऊ आजुओ मजबूती से अपना मुकाम पर कायम बाड़न आ उनकर वर्चस्व फिल्म जगत में बनल बावे. हालांकि हिंदी फिलिमन के लमहर कतार देख के रविकिशन का बारे में अक्सर कह दिहल जाला कि ऊ भोजपुरी के तवज्जो ना देसु. बाकिर रवि किशन एह बात से सहमत ना होखसु आ कहेलें कि भोजपुरी माई का हाथ के बनल खाना जइसन हवे जवना से इंसान कबो ना उबे. हिन्दी में रवि का लगे बड़का बैनरन के नाहियो त एक दर्जन फिलिम बाड़ी सँ आ छोटको परदा पर उनुकर जादू छपले बा. हालही में रवि किशन से उनुका संघर्ष यात्रा, पारिवारिक आ सार्वजनिक जीवन पर भइल बातचीत के कुछ अंश एहिजा पेश बा –
आप हिंदी फिलिमन में कामयाब बानी आ छोटको परदा पर लोग आपके अंदाज पसंद करत बा. आगे के योजना का बा ? का भोजपुरी से नाता टूटत बा ?
हम हिंदी फिल्म भा छोटका परदा पर कतनो कामयाब हो जाईं, भोजपुरी सिनेमा से नाता तूड़ब ना. काहे कि ई ऊ भाषा ह जवन हमार माई बोलेले, जवना हमरा के पहचान दिहलसि. हम एहसानफरामोश ना हईं. जब दर-दर के ठोकर खात रहनी, छोट-छोट रोल खातिर भटकत रहली त हमरा के सहारा के दिहल ? अभिनय का मैदान में हम खुद के तपवले बानी, भूखे पेट बड़ापाव खा के फ़िल्मी कार्यालयन के चक्कर लगवनी. एक वक्त अइसनो आइल रहे जब लागल कि मैदान छोड़ के भाग जाईं. ओह वक़्त में इहे भोजपुरी हमरा के सहारा दिहलसि. आ एक बात अउर हम साफ बता दिहल चाहत बानी कि हम आजुवो भोजपुरी के सबले बेसी फिलिम करत बानी. एह सब का बावजूद हमरा से बेर बेर ई सवाल काहे होला, हमरा समुझ में ना आवे.
हिंदी फिल्मो में आपके दमदार उपस्थिति दर्ज बा, यकायक अतना फिलिम कइसे मिल गंइल ?
फिल्मी दुनिया में यकायक कुछऊ ना होला. कवनो निर्माता निर्देशक एक बेर, दू बेर केहु के चांस दे सकेला. लेकिन अगर केहु का लगे कई फिलिम बा त ओका मेहनत आ काबिलियत का चलते. आप सभे के मालूम बा कि हम बड़ मेहनत कइले बानी. बिना कवनो फ़िल्मी बेकग्रौंड के अगर फिल्म जगत हमरा के सकरलसि आ इज्जत दिहलसि त एकरा पाछा जरुर कुछ कारण होखी. वइसे हमार मानल बा कि हमार काम कहीं ना कहीं दुनिया का नज़र में पसंद कइल जात बा. हम पिछला दस साल से भोजपुरी फिल्म में अभिनय करत बानी. एह दौरान हमरा फिल्म “कब होई गवना हमार” के नेशनल अवार्ड मिलल, अमेरिकन कंपनी पन फिल्म्स के “जरा देब दुनिया तोहरा प्यार में” कांस फिल्म फेस्टिवल में देखावल गइल, हमरे फिलिमन से भोजपुरी के ओवरसीज मार्केट खुलल. अब ई सगरी उपलब्धि कहीं ना कहीं नोटिस त होखते बा.
कुछ अपना हिंदी फिलिमन का बारे में बताईं.
फिलहाल तो हम इशक के शूटिंग करत बानी बनारस में, इशक फिल्म के निर्माता शैलेन्द्र सिंह हउवें जे एहसे पहिले “तन्नू वेड्स मन्नू” बनवले रहले. विक्रम भट्ट जी के “डेंजरस इश्क” करत बानी जवन करिश्मा कपूर के कमबेक फिल्म हवे. हाल ही में ह्रदय शेट्टी के “चालीस चौरासी” अउर विनोद बच्चन के “जिला गाज़ियाबाद” के शूटिंग पूरा कइले बानी. चालीस चौरासी में नसीर साहब, के.के.मेनन आ अतुल कुलकर्णी का साथे त जिला गाजियाबाद में संजय दत्त, अरसद वारसी अउर विवेक ओबेराय का साथे बानी. डॉ. चंद्रप्रकाश द्विवेदी के “मोहल्ला अस्सी” जल्दिये रिलीज़ होखे वाली बा जवना में सन्नी देओल बाड़े.
आपके आवे वाली भोजपुरी फिलिम कवन बाड़ी सँ ?
भोजपुरी फिलिमन के त लमहर कतार बा. हालही में हमार दू गो फिलिम संतान आ फौलाद रिलीज़ भइल बा जवनन के दर्शक बहुते सराहत बाड़न. जल्दी रिलीज़ होखे वाली फिलिमन में निर्देशक किरण कान्त वर्मा के “हमार देवदास”, चाँद मेहता के “मल्लयुद्ध”, डॉ. विजाहत करीम के “केहू हमसे जीत ना पाई”, के.डी. के “प्राण जाये पर वचन ना जाए” का बाद धुरंधर, कईसन पियवा के चरित्तर बा आ प्रेम विद्रोही प्रदर्शन खातिर तइयार होखी.
छोटको परदा पर आप करत बानी, कइसे सामंजस्य बनाइले ?
हम बहुते लमहर संघर्ष कइले बानी आ समय के कीमत हमरा मालूम बा. एहीसे सलीका से काम कइला पर भरोसा राखीलें. महुआ टीवी के शो “नाच नचैया धूम मचैया” एगो बढ़िया शो बा जवना में हमरा बहुते आनन्द मिलत बा.
जौनपुर के गांव में गुजारल बचपन, का याद आवत बा ?
जौनपुर से लगभग 22 किलोमीटर दूर केराकत तहसील के गांव बिसुई में 17 जुलाई का दिने हमार जनम भइल रहे. पिता पंडित श्याम नारायण शुक्ला गांवे के मंदिर के पुजारी हउवें. कवनो मध्यमवर्गीय परिवार के लड़िका का तरह हमरो लालन-पालन भइल. लड़िकाईं में हमार बेसी समय मंदिरे में बीतत रहे आ ओहिजे से एगो नीमन संस्कार के नींव पड़ल. आजुवो हम कतहीं रहीं दिन के शुरुआत अपना आराध्य देव महादेव के पूजा का बादे होला. याद आवत बा बचपन के एगो घटना… तब हम मुश्किल से पांच साल के रहली. बगल का गाँव में केहु के मौत भइल रहे आ उनुकर शवयात्रा हमरे गाँव होखत मसान घाट जात रहुवे. पहिला बेर कवनो शवयात्रा, मंजिल, देखले रहीं., पिताजी से पूछनी कि ई लोग कहाँ जात बा ? पिताजी बतवले अपना मंजिल पर. इहे जीवन के साँच ह, केहु कतनो बड़ काहे ना होखे एक ना एक दिन सब कुछ छोड़ के जाहीं के पड़ेला. ऊ बाति आजुवो हमरा जेहन में बा आ शायद एही चलते कवनो गलत काम हमरा से जान-बूझ के ना होखे. मालूम बा कि कि हर गलत काम के हिसाब भगवान के देबे के बा.
जौनपुर से मुंबई तक के सफर कइसन रहल ?
हम जवना क्षेत्र में बानी ओहिजा मुकाम हासिल कइल आसान ना होखे. बचपन से एगो सपना रहे कि हमहूं परदा पर लउकीं, हमरो पोस्टर लागो. एह सपना के साकार करे में बहुते मेहनत करे के पड़ल. एकही आफिस के कई-कई चक्कर लगावे के पड़े. छोटो-छोटे रोल तब ऊ लोग ना देव. जब हमरा माता पिता के हमरा हालात के जानकारी मिलल त इहे कहल लोग कि पढ़-लिखके कुछ करऽ, नचनिया बने के मत सोचऽ. हालांकि माता-पिता के भरपूर आशीर्वादो मिलल जवना चलते हम आपन पहिचान बनावे में सफल भइनी.
तब आपके पारिवारिक स्थिति कइसन रहे ?
हम एगो साधारण परिवार के रहनी. हमनी पांच गो भाई-बहिनन के लालन-पालन के दायित्व हमरा पिताजी पर रहल. अंदाज लगा सकीलें कि कवना-कवना कठिनाईयन से गुजरल पड़ल होखी उनुका, आजु सोचीलें त लागेला कतना मुश्किल वक्त रहल तब के. आजु हमरा लागऽता कि हम अपना माता-पिता के उम्मीदन पर खरा उतरल बानी. उनुको सुनके अच्छा लागेला जब लोग कहेला कि रविकिशन उनुकर बेटा हवे।
सफलता के श्रेय केकरा के देब ?
बेशक अपना माता-पिता, अपना बुरा वक्त के साथियन आ उत्तर प्रदेश बिहार के अपना भाई-बहिनन के जिनका प्यार के बदौलते आजु हम एह मुकाम पर बानी.
आप आज मुंबई में पूरब के माटी के प्रतिनिधित्व करीलें ?
बहुत अच्छा लागेला ई शब्द सुनल. लेकिन हम मानीलें कि हम अपना माटी के खुशबू जन-जन तक पहुंचावे खातिर एह क्षेत्र में आइल बानी. अपना गांव, अपना प्रदेश, अपना भोजपुरी…सभकर खुशबू हमेशा हमरा साथे रहेला. हर इंसान कवनो ना कवनो मकसद से दुनिया में आवेला आ शायद हमार मकसद उत्तर प्रदेश, बिहार के संस्कृति, बोली के आम लोग में मुखरित करे के बा. याद होई “बिग बॉस” हम दुनिया के ओह शो का माध्यम से अपना भाषा के खुशबू के एहसास दिअवले रहीं.
वर्तमान में कइसन चलत बा आप के निजी, सार्वजनिक अउर फिल्मी जीवन?
तीनों जीवन में हम अपना के खुशनसीब मानीलें. निजी जीवन में एगो बढ़िया पति, बढ़िया पिता आ बढ़िया बेटा बानी. सभकर भरपूर प्यार हमरा मिलेला. सार्वजनिको जीवन खुशहाल बा. हर क्षेत्र के लोग में बढ़िया पैठ बन गइल बा. जबे समय मिलेला हम सेवा खातिर तइयार रहीलें. आ जहां ले फिल्मी जीवन के बात बा त आजु के दौर हमरा खातिर अब तक के सबले बढ़िया दौर बा.
(स्रोत – उदय भगत)


text:
सिनेमा भोजपुरी के होखे आ ओहमें आइटम नंबर ना होखे ई भला कइसे हो सकेला? फिलिम अपना कहानी का दम पर कम आइटम नंबर से अधिका सुर्खी में रहेलीं सँ. कुछ लोग त इहाँ ले कहेला कि आइटम डांस के बिना फिलिम अधूरा लागेले. लोग थियेटर में मनोरंजन ला आवेला बोर होखे ला ना. से अगर आइटम नीक लागल त बूझ लीं कि फिलिम हिट हो गइल. इहे कारण बा कि आइटम डांसर के डिमांडो खूब हो गइल बा.
पिछला दिने भोजपुरी डांसिंग क्वीन सीमा सिंह दू गो फिलिम साइन कइली ‘नाच दुलारी नाच’ अउर ‘लाडली’.
बालाजी फिल्म्स का बैनर में बनत ‘नाच दुलारी नाच’ के निर्देशन जानल मानल भोजपुरी निर्देशक श्रीधर शेट्टी करीहें. गीत राकेश निराला के आ संगीत राकेश त्रिवेदी के बा. पटकथा केशव राठौड़ आ संवाद मोहम्मद रफी खान लिखत बाड़े. कलाकारन में श्री कनकनी, रीतू, उदय श्रीवास्तव, जफर अली आ रोहित सिंह मटरू के मुख्य भूमिका बा.
‘लाडली’ के निर्माता नरेन्द्र बख़्त, कुमार प्रसाद आ संजीव सिंह कृष्णा हउवें. बैनर अविनाश मोशन पिक्चर्स के आ निर्देशन संजीव सिंह कृष्णा के बा. एहमें सुनील छैला बिहारी, मोनालिसा अउर स्मृति सिंह के मुख्य भूमिका बा.
(शशिकांत सिंह रंजन सिन्हा के रपट)


text:
मनोरंजन उद्योग के अगुआ कंपनी मोजरबियर इंटरटेनमेंट प्रा॰लि॰ अब भोजपुरी फिल्म निर्माण करे उतरल बिया. कंपनी के पहिला भोजपुरी फिल्म ‘‘हमार लभ स्टोरी’’ बन के तइयार हो चुकल बा. पिछला दिने एकर फर्स्ट लुक केन्द्रीय मंत्री कमलनाथ जारी कइले. स्टाईल इंटरटेनमेंट आ गुडन्युज क्रिएशन्स का बैनर में ‘हमार लभ स्टोरी’ के निर्माण दक्खिन भारत के निर्माता के॰ अभिनव रेड्डी आ सारा शर्मा कइले बा लोग. लेखक-निर्देशक हउवन जगदीश सी पाण्डेय आ फिल्म के सितारन में विक्रांत सिंह, सुरभि, नवोदित सितारा विक्रांत आनंद, एहसान कुरेशी, अली खान, डेजी ईरानी, देव मल्होत्रा, बीरबल वगैरह शामिल बाड़े.
फिल्म के गीतकार राजेश मिश्रा आ संगीतकार राजेश गुप्ता हउवें.
(प्रशांत निशांत के रपट से)


text:
बृजेश जे सिंह के श्रीमती चन्द्रावती प्रोडक्शन का बैनर में बनावल फिल्म “कर्तव्य” के पोस्ट प्रोडक्शन के काम आजुकाल्हु मुंबई में बहुते जोर शोर से चल रहल बा. सुपर हिट निर्देशक जगदीश शर्मा निर्देशित एह फिल्म में विक्रांत के एगो नया रुप दर्शकन के देखे मिले वाला बा. फिल्म में विक्रान्त का अलावे भोजपुरी सुपर स्टार पवन सिंह, मोनालिसा, मेघना पटेल, बृजेश त्रिपाठी, गोपाल राय, माया यादव, के के गोस्वामी, संजय वर्मा, रीतू पाण्डेय, दीपक भाटिया आ सीमा सिंह वगैरह कलाकार शामिल बाड़े. गीत विनय बिहारी आ श्याम देहाती के लिखल, संगीत मधुकर आनन्द के, कहानी नईम एजाज के, संवाद सुरेन्द्र मिश्रा के, कैमरा मुकेश मारू के, नृत्य रिक्की गुप्ता के आ एक्शन शकील शेख के बा.
(स्रोत – प्रशान्त-निशान्त)


text:
पिछला दिने भोजपुरी फिल्म “हमार लव स्टोरी” के संगीतमय मुहुर्त मुंबई के जिप ट्रैक रिकार्डिंग स्टूडियो में गायिका इन्दू सोनाली का आवाज में. राजेश मिश्रा के लिखल गाना, राजेश गुप्ता के संगीत निर्देशन में रिकार्ड करवा के कइल गइल. फिल्म के निर्देशक बाड़न जगदीश सी पाण्डेय जे फिल्म के कथानको तइयार कइले बाड़न. अभिनव रेड्डी आ सारा शर्मा के बनावल एह फिल्म के मुख्य कलाकारन में विक्रांत सिंह, राखी त्रिपाठी, आ नवोदित अभिनेता विक्रांत आनन्द शामिल बाड़े. फिल्म का कहानी का बारे में बतावल जात बा कि दुनु विक्रांत एके गो राखी पर फिदा बाड़े आ ओकरा इश्क का जुनून में दुनु का बीच के टकराहट हिंसा के रुप ले लेत बा. परिणाम का होत बा एकर उत्सुकता फिल्म का साथे मालूम होखी. तबले अतने जान ली कि इहे फिल्म के मुख्य बिन्दु बा. अउरी कलाकारन में एहसान कुरेशी, अली खानम डेजी इरानि, देव मल्होत्रा, आ बीरबल वगैरह शामिल बाड़े. फिल्म के शूटिंग अगिला महीना से मध्यप्रदेश के छिंदावाड़ा में शुरु होखे जा रहल बा आ फिल्म के जून तक रिलीजो करा देबे के योजना बा.
(स्रोत – प्रशान्त-निशान्त)


text:
सौर मण्डल
सौर मण्डल सूर्य आ एकरी चारों ओर चक्कर लगावेवाला ग्रह आ उन्हन की उपग्रह कुल से मिल के बनल परिवार के कहल जाला। वर्तमान समय में सूर्य क आठ गो ग्रह बाड़ें काहें से कि नौवां ग्रह प्लूटो के २००६ में अनियमित आकार की कक्षा की कारण ग्रहन की लिस्ट से बाहर क दिहल गइल। अब प्लूटो के बौना ग्रह कहल जाला।[१]
सूर्य की ओर से क्रम से बुध, शुक्र, पृथ्वी, मंगल, बृहस्पति, शनि, यूरेनस (अरुण) अउरी नेपच्यून (वरुण) इहे आठ गो ग्रह बा। सबसे बड़ा ग्रह बृहस्पति हवे आ सबसे छोट बुध।
पृथ्वी से सबसे नजदीक शुक्र ग्रह हवे।
संदर्भ[सम्पादन]
- ↑ "सौर मण्डल में ग्रह क परिभाषा: प्रस्ताव 5 आ 6" (PDF) (अंग्रेजी में) IAU 2006 General Assembly (International Astronomical Union).


text:
कजरा मोहब्बत वाला
भोजपुरी में एहसाल के सबले चर्चित फिल्म “कजरा मोहब्बत वाला” के संगीत सुनेवालन के दिलो दिमाग छाप लिहले बावे आ बिहार उत्तरप्रदेश के हजारो मोबाइल उपभाक्ता एकर गाना आपन कालर ट्यून बनवले बाड़ें. पी जे फिल्म्स प्रोडक्शन के बैनर तले बनल एह फिल्म के निर्माता निर्देशक हरीश जयसवाल, संगीतकार राकेश त्रिवेदी, आ गीतकार राकेश निराला सभे मिल के भोजपुरी मानसिकता का हिसाब से गीत संगीत रचले बाड़ें.
एह गीतन में “राजा जी ज़रा संभल के”, “फिट बाटे हीटर”, “दुनिया के बटलू हमरा के डँटलू” आ “ना मनबू त सटा देब कट्टा” अबहिए लोग का जुबान पर चढ़ गइल बा. एकर संगीत रिलीज़ कइले बावे पी जे म्यूजिक जेकर ई पहिलका रिलीज होखी. एकरा बाद पीजे म्यूजिक गोला बारूद, बा केहू माई के लाल फिलिमन क म्यूजिक आ अनके वीडिओ अल्बम रिलीज़ करे वाली बा.
(अपना न्यूज के रपट)
Like this:
Like Loading...
Related